qundao/data-zh-poetry huggingface dataset:
缘识·其一七
作者：宋太宗
朝代：宋

君恩重，人心重，未知各各将何用。
思量二事一般情，贤愚忧乐皆相踵。
大道不见是非心，名利嚣尘如幻梦。
朕缘寡昧愧周旋，未信鸦巢鷄生凤。
此理言浅究深言，意马能调袪恣纵。
荆棘太贱任从荒，粟麦本体随他种。
凡夫岂料自家身，开眼如盲堪笑弄。
季于乱世遇时平，掌握纵横谁纪颂。
善念入无边，恶也不知痛。
缘识·其一七
作者：宋太宗
朝代：宋

知之修炼法，便是圣中人。
有象虚无境，邪缘不见真。
恒持功行益，响应甚平均。
浑然天地理，大道遍干坤。
缘识·其一三
作者：宋太宗
朝代：宋

溟溟沧海浪涛深，雾蔽山恋不易寻。
紫盖洞庭人驾鹤，虹霓城郭道为林。
幽玄相去何多少，巧拙无由智慧侵。
尽是同缘相引接，从容语话八仙心。
缘识·其一三
作者：宋太宗
朝代：宋

玄珠玄珠存今古，总在眼前无一睹。
圆似明珠照十方，或来或去寒无雨。
本是真，玄中圣，天仙地仙收不尽。
虚无出向方寸间，方寸之间还远近。
此玄珠，何分别，超凡得道须自证。
四时运转如等闲，任从颠倒非常性。
玄珠玄珠实非实，虚非空，五色相依橘似红。
境象軿罗安掌内，不在言外隠形中。
扣玄关，深奇异，具足凡情兼四智。
人或达识此玄珠，一念失则心如醉。
可速求，可寻讨，明取闲忙身内了。
经年作相熟知之，三载渐即离怀抱。
买亦无，显奇秘，混在世间无滋味。
龙宫海藏不拘收，离男坎女难匹配。
神仙道，阴阳是，几人顺从几人背。
凡情不识智者会，坐卧行持穷三昧。
缘识·其一三
作者：宋太宗
朝代：宋

鼻闻心所着，香臭不同根。
穷究缘中识，非干妄想门。
缘识·其一九
作者：宋太宗
朝代：宋

心猨知意马，方便自须调。
勿自生烦恼，菩提道不遥。
缘识·其一九
作者：宋太宗
朝代：宋

清虚闲静得，奉道见真谛。
契合皆堪用，因缘事好依。
精诚求谛信，须有是兼非。
达豁幽深远，奥妙入玄机。
缘识·其一九
作者：宋太宗
朝代：宋

道泰希夷，乃咏歌之。
羣材奋发，迭奏相追。
风骚不失，千载一时。
倜傥沿革，大启箴规。
缘识·其一二
作者：宋太宗
朝代：宋

我曾闻昆吾有铁，九炼方成冰似雪。
玉彩精晶耀日月，风霜凛凛甚威烈。
新磨刃上七星文，谁敢锋前布陈云。
黯黯凌空魑魅怕，销尽邪魔并诡诈。
寒光到处鬼神愁，哮吼干坤一片秋。
龙泉剑，龙泉剑，我用似波流，昇平无事匣中收。
缘识·其一二
作者：宋太宗
朝代：宋

谷响耳中音，根虚不易寻。
諠譁袪得尽，识契本缘心。
缘识·其一五
作者：宋太宗
朝代：宋

天非爱道许人修，学士愚迷不到头。
内境拟将何所用，杳知深邃故难求。
丹霞隠密堪依仗，雪月纵横入品流。
消息须然潜世虑，凡岐圣路有刚柔。
缘识·其一八
作者：宋太宗
朝代：宋

大矣哉文，道合南熏。
包含六义，洞究三坟，傍通造化，察变声闻。
垂其懿范，万一之分。
缘识·其一六
作者：宋太宗
朝代：宋

三春二月一样同，翠柳峨峨解舞风。
池水湛然经雨后，桃花始觉半开红。
半开红，丽天辉，新燕未归鶑亦飞。
缘识·其一六
作者：宋太宗
朝代：宋

善恶由人作，修心勿乱为。
邪求无实事，如影定相随。
妄想终成僞，行贪未可知。
天生分异等，道德立尊卑。
日月须明照，声文垂大教。
非言患不及，长顺归仁考。
志广来遐迩，忠臣持节操。
腥膻戎自伏，洞达总机要。
遂性减予忧，玄门境象幽。
躬躬勤政理，化被遍恩流。
省己光阴速，一春度一秋。
输他闲取静，每藉更温柔。
智者审详意，聋听如梦寐。
玄穹平覆载，种种干坤惠。
烦恼深无岸，量宽苞天地。
眼前一切类，孰非孰为是。
缘识·其一六
作者：宋太宗
朝代：宋

意生于物外，心依染病根。
正持闲语默，清凈法中存。
缘识·其一六
作者：宋太宗
朝代：宋

逍遥裏外混诸天，澹荡其中四叙间。
拂拭尘埃明印月，徧駈神鬼鏁骊山。
装添出没何奇异，秘隠藏直未是闲。
但好消详清景内，勿生疑虑动机关。
缘识·其一四
作者：宋太宗
朝代：宋

无穷思广大，幽隠便知深。
智达千经论，方关一寸心。
总明怀往古，曩劫顺从今。
此理人须信，周旋子细寻。
缘识·其一四
作者：宋太宗
朝代：宋

酒一杯，深深情不足，倚槛迢迢青草绿。
举目烟飞匀灼灼，柳摇似舞春风曲。
叶嫩舒张芽徧拆，触处芳菲寻未得。
妖妍艷艷为谁流，鶑衔花坠落人头。
世间万事难裁剪，乐送楼台声远远。
断续高低去復来，稀疏雾郁松枝偃。
暄和思满郊，燕拂绿杨梢。
暖日倍添红杏密，从容闲被野禽嘲。
缘识·其七
作者：宋太宗
朝代：宋

勤恤忧劳，夙夜匪怠。
政教犹豫，从诫中外。
三皇致理，百姓为心。
不严而肃，自古从今。
刑赏不忒，后代为箴。
求己之短，利害知深。
就人所欲，良吏不酷，绳直于木，政无反覆。
旰食宵衣，无是无非。
缘识·其七
作者：宋太宗
朝代：宋

道高人世礼周旋，语默如痴似不言。
洗涤要教心地静，狐疑勿类水蓱翻。
经书说尽修真理，岁月休防罢引援。
雅合无为深见识，阴阳去住捉寒暄。
缘识·其七〇
作者：宋太宗
朝代：宋

玉殿金扉百道光，迴旋隠密对朝阳。
世人不悟幽深理，却说浮生事久长。
缘识·其七九
作者：宋太宗
朝代：宋

故无形像显教寻，隠秘踪由自古今。
妙法不传经上字，玄门消息冈知深。
缘识·其七二
作者：宋太宗
朝代：宋

干刚展转运阴阳，一味清虚道不忙。
玄妙永通天地久，未言大海变田桑。
缘识·其七六
作者：宋太宗
朝代：宋

照耀干坤大道光，神仙隠见不相妨。
非凡非圣能迴向，始信三天日月长。
缘识·其三
作者：宋太宗
朝代：宋

天心即是道，佛心即是佛。
人生有善缘，修行岂废力。
悟来瞬息间，暧昧藏五贼。
非干智慧中，虚妄不可得，小乘尚执迷，大乘堪法则。
经教有明文，守白便知黑。
缘识·其三
作者：宋太宗
朝代：宋

紫檀金线槽偏蹙，拨弄朱弦敲冰玉。
指法从来天下闻，翻成尽入昇平曲。
传之世上五音足，希夷道听化民俗，盘龙面对压鳌头，玄微风散万般流。
长春苑内半酣酒，阳和自态低迴首。
声高细咽浪潜幽，不胜情处稀还有。
韵响寒空明月裏，亦非涤荡凡愚耳。
谩说仙家调宫征，丝竹那堪将比拟。
温柔腕软一双轻，满坐馨香来四起。
珠囊抉破无多力，好似凤皇张羽翼。
昔时皆总用心劳，几许名扬弹尽得。
和合象同琴与瑟，凝神巧妙通南北。
鶑娇舌急恋芳菲，水精帘外欲含辉。
此艺人间堪可重，杏花杨柳色依依。
缘识·其三
作者：宋太宗
朝代：宋

谁测玄机圣，天功地久长。
羣生皆是性，道德有圆方。
姘丑随情意，于戏细酌量。
达人知澹薄，默默见非常。
缘识·其三〇
作者：宋太宗
朝代：宋

一身独善欲何之，争及衣冠解抚绥。
浮世浅情无限量，愚蒙自是不相规。
直须凭仗分明说，诘取灵源问得知。
要觅洞中闲日月，除将济事谩非为。
缘识·其三〇
作者：宋太宗
朝代：宋

干坤运转是寻常，人有依违自短长。
不觉贪生身外苦，如驹过隙百年光。
缘识·其三〇
作者：宋太宗
朝代：宋

知静求难静，忙心不可闲。
艷阳天地热，思暮日衔山。
缘识·其三一
作者：宋太宗
朝代：宋

大丈夫兮兼文武，君子能仁潜喜怒。
强明非是尽周旋，满眼真如不自取。
三春花卉正芬芳，发作痴迷我也狂。
道德修来长不断，云从龙变解舒张。
海浪无涯百川水，厚重高深难比拟。
今古犹来世界宽，忻闻为善恶为耻。
舟车有利便通津，斟量难事日其新。
勿笑我心孜孜化，贵为人主不尊身。
共爱巅峰高岌岌，烦恼之中常急急。
先王典教是吾师，可以相宗后法则。
逍遥物外乐熙熙，松椿长养万年基。
鹏翥引他鹪蝱怒，凤皇争与燕雀期。
心猨意马须自缚，斯言之理还不若。
僻学邪闻似虚空，日月贞明闲销铄。
阿谀顺旨察来情，瞽者忩忩不可行。
亲亲友爱慈敦睦，凡言俗态谩缠萦。
缘识·其三一
作者：宋太宗
朝代：宋

寻思道味咏吟哦，去住先贤有几何。
性识无凝关要妙，浮沈依约不言多。
但将子细分明说，犹恐闲非却被魔。
救世比心来所愿，逍遥尽入扣玄歌。
缘识·其三一
作者：宋太宗
朝代：宋

黄昏初入夜，漏促九天春。
各自随缘意，悲懽旧亦新。
缘识·其三七
作者：宋太宗
朝代：宋

世上多虚饰，方知一切心。
不羣终是异，僻学古同今。
逸士宽怀释，为官理道深。
移时非独见，令我思沈吟。
缘识·其三七
作者：宋太宗
朝代：宋

凡碁妙手不可得，纵横自在能消息。
不贪小利远施张，举措安详求爱力。
曲须曲，直须直，打节斜飞防不测。
潜思静虑一时间，取舍临时方便逼。
牢己疆场煞三思，不骄不怯常翼翼。
势输他，勿动色，闇设机筹倍雅饰。
恒持自固最为强，尤宜闲暇心先抑。
缘识·其三七
作者：宋太宗
朝代：宋

忙即但忙，闲即便闲。
无为之见，与道相关。
言虽鄙俚，勿生谤毁。
利他何疑，嗔乃兴喜。
善恶万端，古今如此。
非善称君，非过称己。
道大幽玄，世使如然。
君临宇宙，辅弼须贤。
求之不见，形表影连。
论而非细，我惭知媿。
救世心劳，方便之智。
短又何难，长又何易。
真实语言，勿将为戏。
缘识·其三七
作者：宋太宗
朝代：宋

还知受气禀天然，百法方为事理全。
假合都来归至道，修持远大更通玄。
二仪交感成祥瑞，八卦刚柔被俗牵。
何谓此中生恍惚，直须款曲细精研。
缘识·其三三
作者：宋太宗
朝代：宋

駈駈席不蹔安时，勤苦终朝景易移。
达得物情深道理，无为堪作后人师。
缘识·其三九
作者：宋太宗
朝代：宋

因缘业障遇真稀，黄帝乘龙岂是非。
达识尚凝常恍惚，愚蒙学解故相违。
华池秘密人天授，神室光扬日月辉。
智者无言皆口默，敢将容易论玄机。
缘识·其三九
作者：宋太宗
朝代：宋

欲息何情思，良犹本不真。
羣心皆有异，老尽少年人。
缘识·其三二
作者：宋太宗
朝代：宋

早起阶前雪，萦丛压竹欹。
行人迷失路，粉壁晃书帏。
缘识·其三二
作者：宋太宗
朝代：宋

结束分朋相间错，立在殿庭还不弱。
锦绣为袍供奉仪，流星电转争挥霍。
文裏鸟巾皆一样，三春景色花荡扬。
承平此事比应难，盛世欢娱情好尚，添肖况，堪可爱，香尘坠裏无妨碍。
月杖怀挟击云门，引聚风光何意态。
令人骇目潜窥睹，杂剧教坊罗袂举。
銮铃珂佩白玉鞍，恣纵奔驰汗如雨。
笑中语，审听旨，速排丝竹调宫征。
高高树影柳疏阴，头筹先得称心喜。
画鼓红旗双对凤，笛发龙吟能送断。
年少来来善乘骑，因依所习且随众。
缘识·其三五
作者：宋太宗
朝代：宋

千般万类不相逢，天地尊卑岂易穷。
海岳高深随日转，神仙聚乐隠尘中。
鲜求名利知贪少，多事闲忙总是空。
几箇心贤平坦荡，十洲三岛自从容。
缘识·其三五
作者：宋太宗
朝代：宋

清高宜养性，善事好相兼。
菓蓏招贤客，心闲道味添。
缘识·其三五
作者：宋太宗
朝代：宋

白髮长，眉似雪，宗禅和尚何分别。
百尺高山足浮云，万丈海中有明月。
十地本因菩萨证，大乘俱是如来说。
有空相，无空相，深浅是非皆为妄。
一切诸法归何物，忽然觉悟波浪没。
安乐常在信心中，真空根本难缄默。
贪嗔戒定如幻梦，祖师凝流欢者众。
方便门，羣生用，除他烦恼知识重。
诱引迷途如风止，慧眼观瞻恒沙水。
三昧八万四千智，清浄法身依道理。
缘识·其三五
作者：宋太宗
朝代：宋

紫陌红尘裏，贪名利好争。
世情皆扰攘，大道甚纵横。
弦直终无曲，心邪自不平。
若能如遂意，復学法先生。
缘识·其三八
作者：宋太宗
朝代：宋

深秋云物冷，经雨斗添寒。
尽日缘情坐，霜叶易燋干。
缘识·其三六
作者：宋太宗
朝代：宋

九重天上帝仙居，愚昧求真道理疏。
混沌初分长日月，精魂聚散记丹书。
离男坎女皆相类，壬子丙丁异境殊。
历劫因缘随世在，阴功及物最玄珠。
缘识·其三六
作者：宋太宗
朝代：宋

促轸调弦急，碎声用意弹。
指头轻妙和，鶑舌五音端。
缘识·其三六
作者：宋太宗
朝代：宋

大道何异，俗情如花。
生前境趣，车碾黄砂。
无垢住相，勿用称夸。
非亲我亲，六合为家。
缘识·其三六
作者：宋太宗
朝代：宋

民间天上事，通理一言之。
仙积千年寿，人终百岁期。
礼容分次第，泛爱别尊卑。
福业有轻重，那堪乱作为。
缘识·其三四
作者：宋太宗
朝代：宋

清洁恭虔禋上帝，郊仪大设康哉世。
人心肯悦化来同，礼乐咸修依古制。
景福照明何举措，千官俨雅登云路。
一阳初启煦仁风，我运唯扬均徧布。
道德功惭情不已，常如取朽九重裏。
未曾一日贵为尊，抚念苍生皆赤子。
羽卫旌旛花作队，雍熙民泰俱阛阓。
承平岂足尽言之，万里山河观掌内。
缘识·其三四
作者：宋太宗
朝代：宋

逍遥能自在，大道亦何殊。
澹薄随情遣，优游静恶除。
春生凡作则，秋谢徧悲疏。
利益玄穹鉴，公平信史书。
缘识·其九
作者：宋太宗
朝代：宋

大道逢来是宿缘，终期定可访真仙。
山中修炼非州郡，城裏无荒隠市鄽。
秘术岂教容易得，幽深还许递相传。
超凡入圣浑闲事，问取人间十洞天。
缘识·其九
作者：宋太宗
朝代：宋

天界殊胜理，凡愚不易知。
曩因谁可究，浅近故怀疑。
的实归真性，回邪入正持。
乐耶亲大道，报应自然之。
缘识·其九
作者：宋太宗
朝代：宋

露含千滴沥，幻化杳无迹。
心重一时间，寸阴堪可惜。
明根生惠性，德行多饶益。
掌握骊龙珠，纵横不改易。
浮生在眼前，海变黄沙碛。
万里似闲云，天高难障隔。
春来又復秋，正自销邪僻。
慾界共知深，恒河岂荡涤。
虚空有路岐，人迷慵去觅。
影裏架金梯，坚持须是一。
愚痴恍惚中，返朴归淳质。
毁誉谩劳烦，终身还不吉。
河水注东流，自然无漂溢。
上下立尊卑，端恭何得失。
缘识·其九一
作者：宋太宗
朝代：宋

细月衔山似玉鈎，先陈踪迹问瀛洲。
从来万劫垂名在，王母行天得自由。
缘识·其九七
作者：宋太宗
朝代：宋

修持须是要精专，常恐他人业类牵。
莫把我言为戏弄，轮迴断定不迁延。
缘识·其九九
作者：宋太宗
朝代：宋

语言端谨易求寻，己是他非祸返侵。
忠信先修销大僞，何曾鄙隔圣缘心。
缘识·其九五
作者：宋太宗
朝代：宋

莫问仙家不死乡，泥丸秘密隠身光。
华池禹润无拘束，勤习通流看上方。
缘识·其九八
作者：宋太宗
朝代：宋

救物功深好自持，知之修炼善心为。
神仙岂谓人间惜，自是迷流识见卑。
缘识·其九四
作者：宋太宗
朝代：宋

世俗忙忙似海深，愚迷岂解圣人心。
分明教法生虚妄，慵炼归真不易金。
缘识·其二
作者：宋太宗
朝代：宋

往事兴人感，徘徊思寂寥。
湛然穷古道，羣品似相邀。
春台松柏静，秋风海岳摇。
时迁何倏忽，落叶自零飘。
缘识·其二
作者：宋太宗
朝代：宋

玉浆时復嚥于津，通畅全胜百味珍。
满口馨香兼自得，颜容改变作真人。
缘识·其二
作者：宋太宗
朝代：宋

自家未达莫来看，解者众生真是汉。
世涂烦恼一齐休，修取菩提心不乱。
天觉因明凡圣同，苦空圆满光不散。
含识缘中晓了难，爱河须渡达彼岸。
我见人见众生见，菩萨行持终不惮。
离贪嗔，绝情欲，定相安然无反覆。
从头法归镇长开，鬰鬰黄花生翠竹。
天高地广遍周游，十方妙色能照烛。
七宝山高三界中，拔去浮云沈水渌。
离他一念是因缘，珍重贤圣皆知足。
缘识·其二〇
作者：宋太宗
朝代：宋

羣生宗法界，秘密十方尊。
大教缘心识，周通一念存。
缘识·其二一
作者：宋太宗
朝代：宋

君子淡交如似水，小人交结甘如醴。
微漥浪息派分流，倏忽之间生谤毁。
但去骄矜添意气，贞松全胜凡花卉。
狂风秪是有尘埃，大海潮宗深无底。
缘识·其二七
作者：宋太宗
朝代：宋

仰望秋天色，月华露湿衣。
传更方兴罢，萤遶御阶飞。
缘识·其二七
作者：宋太宗
朝代：宋

春风绿野徧天地，枯朽渐随红日丽。
世界包含雨露新，东郊舒畅芳菲媚。
烟波柳嫩摇拂水，时迁荡扬情已矣。
不言往昔与今来，海岳高深升万里。
缘识·其二七
作者：宋太宗
朝代：宋

栖真大道于南北，清浄之间求爱力，坚持雅志穷诸识。
寻常如观在眼前，唯仰三光无蹔息。
忧念苍生不暇食，自挫周遮尝反侧。
缘识·其二三
作者：宋太宗
朝代：宋

巅峰一望水深潭，谁解缘情语话堪。
暗室自开明日月，道心奇异老山庵。
研穷妙理真消息，诫忌先贤让不贪。
稽古尚为今法则，愚蒙太甚苦惔惔。
缘识·其二三
作者：宋太宗
朝代：宋

春色春兮景媚妍，熏风暖润物华鲜。
上林花结和香雾，絮压轻轻软似绵。
寰中运启大平年，文武须精百艺全。
弄影马骄难控勒，龟兹韵雅奏钧天。
仙仗仪排亲自注，电转星毬来进御。
玄之寂妙得其玄，更重人前举止措。
靴衫束带两分行，七宝鞭擎呈内库。
一坦平兮殿毬场，国乐调兮甚锵洋。
掀天沸渭轰鼍皷，返朴纯诚斅三皇。
折旋俯仰怡情悦，干坤日月尽舒光。
龙马徘徊多步骤，生狞堪羡困垂缰。
绣䪌红绦金蹀躞，銮铃珂佩水精装。
五云庆集鹤为驾，短袍新样甚风雅。
东西相望贺头筹，欢呼蹈舞金阶下。
隔宿閤门宣侍臣，廐中令拣驯良马。
紫气盘旋分月仗，庭芜尽去平如掌。
趫捷雄雄镂镫轻，雷声唱彻迎空响。
俄然斗转俱浑霍，亦非骇目犹人作。
学之玄妙似通神，凤翼藏珠岂易落。
傍捎正击有多门，斜身用力轻敲斫。
我因闲暇自销停，对手临时相架阁。
深似交锋立战轼，匹马纵横藉筋脚。
孤星远迸向人飞。
云开瑞色天，清廓打三筹，公子王孙第一流。
声高唱好绣旗举，响亮欢声动十洲。
齐拜彤庭临玉砌，香随雾散堕鳌头。
奔驰繫合班，供奉内臣侧。
祥烟澹荡俨清风，御筵开处浮春色。
弦管调高甚谐和，排优次第用心怕。
难中最难人健羡，困即蹔来临玉殿。
苑花方盛重暄和，特会羣臣开广讌。
广讌初启日迟迟，时饮醲醪红满面。
唯将煦育徧覃恩，狻猊喷袅龙香散。
四寒偃戈征将闲，丧胆犬戎寻不见。
牡丹澹兮白如雪，打毬妙兮多指诀。
似展兵机演智谋，风旋两阴甚奇绝。
每争竞逐向前衝，星高陨坠相钩拽。
声传士庶万千家，济济锵锵耀辉华。
从人巧拙快予意，欢呼动地喜交加。
我缘寡薄非明主，礼乐风俗成规矩。
笑他左右尽狂心，文臣战将多如雨。
修持管笔故无疑，威慑遐荒用神武。
僚宰满面是香尘，一边得失亏先补。
车书混化霸丕图，姬周小世方为数。
休言落鴈射双鵰，中原静乱平胡虏。
缘识·其二九
作者：宋太宗
朝代：宋

常思清凈世情闲，遥认天平我扣关。
莫道玄谈些子是，凤飞鹤宿九疑山。
缘识·其二九
作者：宋太宗
朝代：宋

月琴三柱四条水，圆魄移来混俗耳。
自古从今清且奇，五音一弄惊神鬼。
勾挑指下何纤细，傍观侧听心先醉。
胡茄十八笑思归，悲风切切摇朱翠。
凤游云裏情荡扬，不无萧洒真高尚。
寒暄聚散得馨香，奚为丝竹兼歌唱。
慢鏁朱弦急如雨，疑似春鶑相共语。
莫惮辞劳用意弹，堪对鸾吟与凤舞。
缘识·其二二
作者：宋太宗
朝代：宋

偃亚松，笔迹高。
来更妙，甚奇特，三十年前曾收得。
上下度量有短长，平头一样青烟色。
半枯半嫩小枝斜，筛风阴石皆法则。
左隈右倚四维绝，悬在书堂谁分别，喝起诸山未是奇，千年鹤坐方可说。
根蟠龙，笼春雪，团团引出桂华月。
暗聚风生欹枕观，駈逐邪魔无情灭。
若在灵山片时久，感动天人师子吼。
扫教心地起自然，好看纵横如意手。
偃亚松，偃亚松，或真箇。
生在深谷，为栋梁之异木。
任从霜雪摧残，终归众人之瞻瞩。
缘识·其二五
作者：宋太宗
朝代：宋

大觉如来指，心王作智都。
剎尘千万亿，定相不差殊。
缘识·其二五
作者：宋太宗
朝代：宋

蔟蔟排弦声流美，因风独弄无宫征。
闲庭引思道情中，五音不入行人耳。
仰望云霄听未足，何期到了不成曲。
秋蝉夜噪素琴鸣，边城角罢春水渌。
高悬韵响声来去，常深兴寐无相阻。
不类乐中得此名，圆月明时何自苦。
凄清激节繁空影，日夜如流后天永。
无穷之外更无穷，依傍羣弦方始品。
缘识·其二八
作者：宋太宗
朝代：宋

朱明日盛残花卉，琼苑争游諠帝里。
宝马香车去復来，几许人心欢不已。
金明水上浮仙岛，画舸龙舟非草草。
世宁清静验如然，老者携小少随老。
匼匝烟云杨柳岸，罗绮纵横长不断。
五谷丰登顺四时，亿兆歌谣绝愁嘆。
康哉阗咽芳林下，一看难醻千万价。
千平听在乐声中，比屋可封民自化。
缘识·其二八
作者：宋太宗
朝代：宋

栖心隠逸故非常，大约恒持要久长。
清浄好为皆是益，周旋理度审安详。
法干驭物须平稳，顺日成功自酌量。
倏忽之间堪匹配，临时巧拙见圆方。
缘识·其二八
作者：宋太宗
朝代：宋

法演双林下，凡情世眼观。
澹烟光雨际，孤月浄云端。
意思皆时暂，纵横大教宽。
含情能息虑，物外不相干。
缘识·其二八
作者：宋太宗
朝代：宋

阮咸初立意，偷得姮娥月。
三柱应琴徽，五音更互发。
堪听诸调弄，勾鏁无休歇。
闲暇优游子，顺风吟案揭。
时闻宣九奏，凤翅手轮抹。
引思何奇妙，广陵散白雪。
稀中逢绝艺，解弹能指拨。
放纵知狂逸，四弦凭审察。
慢来长不断，急则声相轧。
春鶑虽好语，难将比并说。
缘识·其二六
作者：宋太宗
朝代：宋

五花笺纸好，下笔欲书之。
其意何深远，沈吟復再思。
缘识·其二六
作者：宋太宗
朝代：宋

具蹄凡夫，何行何着。
静鏁天台，高知嵩岳。
拘束迷情，人天离乐。
圣境芝兰，名山采药。
啖柏餐松，清神去浊。
入口馨香，风和露嚼。
可以放旷，千年之鹤。
审取来由，勿自繫缚。
洞有桃源，化成云阁。
上有凤皇，下水鱼跃。
本从自然，岂用图度。
缘识·其二六
作者：宋太宗
朝代：宋

天上与人间，贤愚不蹔闲。
精修归至理，道大隠玄关。
圣境皆奇绝，凡情岂易攀。
羣仙宽坦荡，却老尽童颜。
缘识·其二六
作者：宋太宗
朝代：宋

贪染犹来理不通，虚劳岁月面西东。
从前自是凡心别，利益须归上帝功。
洞府名高同景致，尘泥踪迹莫知空。
云非但向铅中作，变化飞腾大道雄。
缘识·其五
作者：宋太宗
朝代：宋

忘机悟既见真诠，慕道威仪立善缘。
语默但教方外用，玄微通达自弥坚。
利名染着还如梦，性相归来猛似泉。
三业之中堪发问，勿令万法不精专。
缘识·其五
作者：宋太宗
朝代：宋

还淳返朴非用智，黄老之术何简易。
不衒聪明时俗清，尽使人人怀忠义。
密贱得之不下堂，单父得之公私利。
无为之道随时化，无为之道随时理，若能可行，则清浄矣。
缘识·其五〇
作者：宋太宗
朝代：宋

是非人我利名心，情僞言同海似深。
浩渺无涯成理性，无为志大可胜任。
千年岁月周游在，万卷诗书不易寻。
世界之中宽更远，从分混沌至如今。
缘识·其五〇
作者：宋太宗
朝代：宋

谁人信我说，我说亦非常。
苦行分明乐，缘深解即忙。
乖持如似梦，慕道行清凉。
影响随声应，玄门可度量。
缘识·其五〇
作者：宋太宗
朝代：宋

金刚般若心，善破无明因。
我佛慈悲日，祇园见法身。
菩萨开慧眼，生死转为轮。
五藴皆空尽，六根不染尘。
缘识·其五一
作者：宋太宗
朝代：宋

峄阳之山，传名曰桐，六律相没五音中。
七轸弦调皆是意，审详悞则亦如空。
清秋寂静华堂深，听之令我思沈吟。
幽兰裏韵冬夜永，且合大道古人心。
舜制南风治苍生，方知尧化广聪明。
初弹将了移声去，悲风秋思翻更互。
鸟啼别鹤何凄凉，秪闻断续手挥忙。
慢引来催急风雨，寒泉妙滴散馨香。
缘识·其五七
作者：宋太宗
朝代：宋

牡丹花，深红浅，忍把金刀枝上剪。
侵晨含露万苞香，见者无非情展转。
繁华影裏皆柔弱，密叶交加开闪烁。
朱栏别是一般春，蛱蝶悠扬闲自乐。
丽天和日景迟迟，思量往事不堪追。
风送园中来又去，豁然兴感竞移时。
缘识·其五三
作者：宋太宗
朝代：宋

贤愚善恶未尝休，是箇众生信佛求。
真实持经堪郑重，非心不定谩劳修。
缘识·其五二
作者：宋太宗
朝代：宋

从小莫颠謏，长大始成人。
经史须勤学，然可待尊亲。
勿谈他己短，但秪自修身。
所作行慈善，见者生钦羡。
好事审还听，憎爱去贪恋。
我即说分明，诫逸绝骄矜。
孺子受天荫，不织不蚕耕。
愿尔多聪悟，考顺于君父。
逆耳必从之，少慾减嗔怒。
谨守作童儿，缘是正愚痴。
重贵在心知，认取世间为。
缘识·其五五
作者：宋太宗
朝代：宋

善事多兮恶事少，君子能言兮心自了。
杳杳冥冥幻化中，举目因缘还大小。
勿纵贪，勿纵巧，知有寒人饥是饱。
良图子细宽更宽，下见如痴何草草。
逆莫嗔，顺莫好，寻思久远生烦恼。
虽然我渐近中年，归依佛，归依道。
余外闲来物外闲，谁听庸音声浩浩。
缘识·其五五
作者：宋太宗
朝代：宋

直修学道有科仪，裏外缘中境不移。
莫放身闲堪谛信，乖违背道欲何之。
缘识·其五八
作者：宋太宗
朝代：宋

圆结都来曜日光，玄珠应感必为祥。
若悟一真能自守，始知大道隠非常。
缘识·其五八
作者：宋太宗
朝代：宋

妙手弹琴无向束，知之修炼五音足。
先辨浮沈有指归，弦头制度相催促。
右手抑扬禁淫邪，左手徘徊堪瞻瞩。
法于天，象于地，伏羲所造与心契。
先明理世见其真，六律含徽声嘹唳。
从兹化被先贤慕，激浊扬清消喜怒。
太素仁风去住间，元和之气皆徧布。
飞凤在天不可测，大小龙吟不费力。
响应听时有自然，举措安详能雅饰。
南风思政民俗化，顺从平等无高下。
淳朴相传今復兴，逍遥道德后宗亚。
指要直掌须反善，拊安排齐似剪取。
声来往，玄更玄，振兼文武情展转。
古与今来千万弄，几人通达能妙用。
广陵散好足仙踪，胡笳十八堪郑重。
堪郑重，何清切，依凭伎俩能拨剌。
轻挑重打善间钩，连蠲抡下轻微抹。
伯牙弹时如何美，汪汪洋洋似流水。
类例研究得刚柔，坏陵秋思无比拟。
叙志神和慢调⿰车尔，修身治性藏幽隠。
苍龙鹤舞白雉飞，防奢止欲皆相准。
缘识·其五六
作者：宋太宗
朝代：宋

昆崙山上玉楼前，五色祥光混紫烟。
景物不同人世界，羣仙时醉卧花眠。
缘识·其五六
作者：宋太宗
朝代：宋

玄元一气不相监，清静如存意马衔。
大隠居鄽迷小道，绝巅顶上白云岩。
缘识·其五四
作者：宋太宗
朝代：宋

中秋八月祥风遍，慢上东轮云游转。
清境将开照玉京，一时宫阙为银殿。
夜静寒光半欹楼，空入帘帷白如练。
景致融怡露添寒，薄茶佳客随情翫。
无问高下尽一般，爽气周天如雪霰。
千家万家仰天维，漏永更深方罢看。
缘识·其八
作者：宋太宗
朝代：宋

孤云野鹤镇常闲，随宜自在杳冥间。
杉松高拔千万尺，寒泉引望峭青山。
大道烟霞看更远，将临海峤叩玄关。
知之修炼凡超圣，岁月空深不易攀。
缘识·其八
作者：宋太宗
朝代：宋

花间春鸟语喈喈，道在其中动我怀。
红艷几时长久住，年年依旧看相挨。
缘识·其八〇
作者：宋太宗
朝代：宋

浮生好道勿虚忙，炼药修行事久长。
轻举不由他假借，一登清境入仙乡。
缘识·其八五
作者：宋太宗
朝代：宋

治世求归济物功，希夷入我道情中。
从头日日被烦恼，烦恼思量摠是空。
缘识·其六
作者：宋太宗
朝代：宋

予持斋，常清浄，心田澄寂无争竞。
闻尔志念诵真经，明月窗中转孤影。
风自悠扬香满室，因地修行不可得。
善事是芝兰，恶事是荆棘，实实实实。
缘识·其六
作者：宋太宗
朝代：宋

大道常恭谨，明灵不降威。
少言知有信，多事自招非。
年寿看松柏，冠簪短布衣。
我心忙也乐，清浄得同归。
缘识·其六
作者：宋太宗
朝代：宋

如梦復性坐，寻思境外忙。
因缘开利钝，语默自清凉。
缘识·其六
作者：宋太宗
朝代：宋

月光红燄影参差，九衢丽景意蹰踟。
车马往来珠无碍，几人相逐几人随。
天河夜静色如银，半拥红街半拥春。
山高市邑弦管处，烛残露显伴香尘。
传更漏唱欲将催，百万灯花燄裏开。
醉酒狂歌家家客，行坐欢如莫自裁。
去年今夕一般游，桂树蟾宫慢欹楼。
更深渐觉寒气冷，云摇五色顺情流。
缘识·其六
作者：宋太宗
朝代：宋

随机发问绝亲疏，法界明文本不殊。
厌苦羣生含万像，归依大觉达三无。
莲开湛寂真如境，屋裏空劳总是虚。
缘起性中平等用，直须乐道善心居。
缘识·其六〇
作者：宋太宗
朝代：宋

全无体段弟一弱，十指乖张时更错。
五音不辨信手弹，薄会人前言自乐。
弦不调，手不洗，更兼指下无道理。
吟为失度故不知，把手空摇说宫征。
合弹慢处却弹急，愚蒙堪笑情兀兀。
修持严洁甚难哉，冈知潇洒心中出。
容易抚之何草草，颠来倒去直至老。
又耻人教却生嗔，虚度时光犹言好。
不聪人岂解，指法故然无。
拙见闲声律，终朝自娱。
尘埃琴不饰，日月岁萧疏。
慢共知音说，能弹好破除。
缘识·其六三
作者：宋太宗
朝代：宋

洁志清斋仰昊穹，九天云雨正蒙蒙。
都缘学道心无定，岂是灵仙秘尔功。
缘识·其六九
作者：宋太宗
朝代：宋

功成一旦等闲休，岂信昇沈满眼愁。
莫道盈虚干甚事，天仙灭静镇常幽。
缘识·其六八
作者：宋太宗
朝代：宋

照烛灵源理甚长，直须清浄有馨香。
俱含万像人难见，鬰鬰黄花翠竹光。
缘识·其四
作者：宋太宗
朝代：宋

当看浮生业，朝观暮亦悲。
笑迎先溟目，恶至聚愁眉。
正直迴斜曲，冤逢不用推。
小人心似兽，君子定无欺。
缘识·其四
作者：宋太宗
朝代：宋

春长秋风败黄叶，白髮老人慵把镊。
光景如箭亦如飞，我不聪明贤者说。
知近知深知更远，善缘恶境勿交涉。
勿交涉，语重迭，古往今来闲日月。
缘识·其四
作者：宋太宗
朝代：宋

耳根清静本来修，万法从心不外求。
海岳动摇山色异，玄珠尽在眼中收。
持斋道士寻红药，醉卧仙人未白头。
麋鹿同羣方可信，逢春但笑乐花秋。
缘识·其四
作者：宋太宗
朝代：宋

静非山裏住，闹即拟何之。
缘识归空寂，生前旧亦知。
缘识·其四〇
作者：宋太宗
朝代：宋

凤皇燕雀不同羣，非类宜然信有闻。
好景销磨还尔梦，方在虚诞似浮云。
闲吟比喻明如日，雅道留情旧典坟。
堪与言论谁是识，舜琴惠爱皷南熏。
缘识·其四〇
作者：宋太宗
朝代：宋

如来千百亿，化身本是真。
駈駈烦恼不解嗔，我不能谈说，旧却知新。
缘识·其四〇
作者：宋太宗
朝代：宋

若言笔法穷绝艺，书一字，至百字，八法从前亦非细。
分间布白要审详，浓淡均匀看可戏。
一则一，二则二，消息踪由无纵恣。
纸为阵，笔为矟，将军须是有谋略。
墨要干研清神思，点画临时要廓落。
形势奇状似龙蛇，平头大小宜斟酌。
曲须曲，直须直，意气方刚须雅饰。
闲暇规矩有指归，圆转楷模堪法则。
堪法则，有迟速，相鈎相连光熠目。
古隶参杂故不拘，颠草纵横似花蔟。
偃仰莫把笔锋挫，先须顺䟐迴收左。
经心健硬晓浮沈，铿锵启发勿怠堕。
研穷体象貌亦同，博学精微先贤播。
化阴阳，势出矣，藏头护尾深有理。
禀乎人性是常情，递相映带可行止。
迟涩飞动似玲珑，慢引急牵如流水。
上捺下挑猛如虎，蜂腰鹤膝不堪睹。
壮士屈臂凤皇飞，张弓发箭胜于弩。
提撕秘思不可传，常存形影勿孤露。
勿孤露，谁别辨，义之平稳知深浅。
自然观察往还来，斗迴角立能駈遣。
痾瘵缠身，溺水之禽。
长似死蛇，短似虾𢋙。
古人最慎，愚蒙大忌，名为不嘉。
缘识·其四〇
作者：宋太宗
朝代：宋

豁意何清浄，愚人不信迷。
石岩孤野鹤，仙路蹑云梯。
栋木生深谷，寒鸦入夜啼。
怡颜能待客，沽酒旋烹鷄。
缘识·其四一
作者：宋太宗
朝代：宋

二月寒食经新雨，开花绽柳人无语。
近水溪边嫩枝条，攀折悠扬还似舞。
车骑园林看不若，村笛歌声更互作。
光阴番次不因循，民安万岁家家乐。
缘识·其四一
作者：宋太宗
朝代：宋

元正亨庆从此日，万物咸新利贞吉。
送旧迎春一夜来，三元为首众情得。
万彙潜臻俱是泰，玄化昭彰天作盖。
气和玉烛调阴阳，磨砻整顿知明代。
知明代，歌刑政，王道恢张千官盛。
任土陈仪四远来，衣佩锵锵言不尽。
拱极之心文与武，干坤澄滤焕今古。
丹凤来仪见九重，我朝丕运还难遇。
感通玄贶时无比，五谷精华从兹始。
五色高吞日月明，百川尽归朝宗水。
缘识·其四七
作者：宋太宗
朝代：宋

夜醮星坛海岳飞，龙车摇曳羽云衣。
红霞影裏轻烟色，玉烛风清皓月辉。
三岛花明铺锦绣，千年鹤送下金扉。
仙家莫道无多事，十二琼楼恨不归。
缘识·其四七
作者：宋太宗
朝代：宋

承平无事上元节，丝竹歌声更互发。
自从雨后最晴明，不似往年今岁别。
死来无意在遨游，常愧三光明皎洁。
千门万户乐喧喧，就中年少无蹔歇。
天街红燄布羣星，晃炀人间闘明月。
缘识·其四三
作者：宋太宗
朝代：宋

常负岁寒色，贞姿不动摇。
任从霜雪裏，凡木易干燋。
缘识·其四三
作者：宋太宗
朝代：宋

河决洪波东南流迤逦，苍生昏垫困其止。
去年今岁岂遑安，劳我关心情不已。
奔衡浩渺故无涯，十二州民皆忧水。
诸般度议自裁之，乃出禁军为夫使。
倍加慰谕愿登先，悦随容易能如此。
大将闻命效駈驰，连夜侵晨顺从理。
未经月余便成功，龙门一合士民喜。
欢乎欢，忻斯睹，土木如山杵如雨。
浪平变化尽为空，力役忙忙无朝暮。
锡赐钱与衣，遭灾免税租。
皇天睠命八方同，惟德惟馨依是辅。
缘识·其四三
作者：宋太宗
朝代：宋

皆救眼前急，锥刀藴利名。
愚心违善道，慧眼自分明。
大海波浪没，深山栋木成。
旁求存古意，后学法先生。
缘识·其四九
作者：宋太宗
朝代：宋

中秋旱直至腊月，忧烦情绪不堪说。
闇祈顶戴上玄穹，今日高明降瑞雪。
时闻喜处万千家，片逐轻风四六花。
寒透衣宽何所思，红鑪旋暖酒须夸。
触面来往浑无力，几处人怜几处惜。
想得欢心尽一般，先报田农后稼穑。
呈祥天地共盈怀，白沙拥砌玉为阶。
动静苍生绝灾害，安康四叙压氛霾。
缘识·其四九
作者：宋太宗
朝代：宋

寻思往事便堪疏，空有闲云万里余。
满目都来情郁郁，劳心谁把谩驱驱。
星辰日月高天际，云散烟花徧海隅。
道德流行宽世界，时捻笔砚亦看书。
缘识·其四九
作者：宋太宗
朝代：宋

晴霁夜清秋，星繁月似鈎。
乐耶兴我意，绝唱入冥搜。
缘识·其四九
作者：宋太宗
朝代：宋

行止由修炼，辉光朗自然。
深山藏虎豹，大海隠龙泉。
鹤唳冲霄汉，龟生得寿年。
怡情含道识，浩渺九重天。
缘识·其四五
作者：宋太宗
朝代：宋

四叙相迁亦可观，斜扉半掩半欹关。
诗吟海岳皆空尽，扇觉秋凉渐放闲。
树影临窗迷远思，渴禽恋水復飞还。
旋教摘果瞑心话，叶木苍苍天地间。
缘识·其四五
作者：宋太宗
朝代：宋

心如明鑑照纤微，大道之中没是非。
拂拭尘埃高挂阁，天边日月有光辉。
缘识·其四八
作者：宋太宗
朝代：宋

上元时节皆相慕，皇都城裏万家灯。
笙歌有处共夸称，架肩迭足几许层。
轻尘雾敛月明中，车骑云軿五夜风。
意气尽随年少得，九衢填咽乐声同。
缘识·其四八
作者：宋太宗
朝代：宋

假合于形影，如同梦裏身。
若言等级类，谁是较量人。
缘识·其四八
作者：宋太宗
朝代：宋

往事悲欢笑一场，干坤有甚可思量。
空知造化情多矣，却是愚蒙不久长。
世上周通添眷恋，人间善恶自舒张。
熙熙尽入无为内，明月清风道路忙。
缘识·其四八
作者：宋太宗
朝代：宋

恤刑徧空于囹圄，八风调顺兴时雨。
我且惭无及物功，哀哉狱讼经炎暑。
清凉坐起受官荣，几许能仁善规矩。
倏忽从天降下来，霶沱敢望如斯睹。
预丰苗稼瑞三秋，有感必通消灾苦。
缘识·其四六
作者：宋太宗
朝代：宋

人心乐乐聚神州，秀丽烟霞胜十洲。
细柳高来齐拂岸，飞鳬时下傍轻舟。
风摇碧浪藏鱼窟，园裏朱樱满树头。
歌唱新声双揭调，花前别是一般流。
揎衫整羽揩金镞，圆月开弓射白鸥。
云与山连恒为白，春生夏长莫知秋。
三天得路迷仙府，百辟盈衢从冕旒。
务本含灵皆自化，和平盛世纵遨游。
缘识·其四六
作者：宋太宗
朝代：宋

秋鏁烟岚日未蚁，道情欲话老僧期。
旋烹茶竈心先喜，摇撼松风睡思迟。
鹤唳九霄堪入画，云平三界化无私。
真宗象教非虚说，对境成空是我师。
缘识·其四六
作者：宋太宗
朝代：宋

道经念诵信无为，清静玄言好自持。
苦行精修心不倦，嚥津往往过斋时。
缘识·其四四
作者：宋太宗
朝代：宋

得道超凡圣，逍遥本是缘。
羣迷难解会，我且不虚传。
但信恒无断，精穷用意专。
审听明譬喻，勿被俗情牵。
缘识·其四四
作者：宋太宗
朝代：宋

玄珠道在口中衔，未信前人明似鉴。
试问心田佯兀兀，可怜肌骨瘦岩岩。
自言世界归依重，志诵经文不用搀。
炼得气来身且健，日斜常望鹤栖杉。
試趙昌國
作者：宋太宗
朝代：宋

秋風雪月天，花竹鶴雲烟。
詩酒春池雨，山僧道柳泉。
賜蘇易簡·其一
作者：宋太宗
朝代：宋

翰林承旨貴，清凈玉堂中。
應用咸依式，深嚴比更崇。
歸家思值日，入內集英風。
儒措門生盛，高明大化雄。
賜蘇易簡·其二
作者：宋太宗
朝代：宋

運偶昌時遠更深，果然穀在我中心。
從風臣偃光朝野，此日清華見翰林。
舉措樂時周禮法，思賢教古善規箴。
少年學士文明世，一守賢毫數萬尋。
賜陳摶·其一
作者：宋太宗
朝代：宋

蒼生往世弊凋殘，今我如同赤子看。
大闡無爲三教盛，承平方說四夷寬。
賜陳摶·其三
作者：宋太宗
朝代：宋

曾向前朝出白雲，後來消息杳無聞。
如今若肯隨徵召，總把三峰乞與君。
賜陳摶·其二
作者：宋太宗
朝代：宋

餐霞成鶴骨，餌藥駐童顔。
靜想神仙事，忙中道路閑。
赐苏易简·其一
作者：宋太宗
朝代：宋

翰林承旨贵，清凈玉堂中。
应用咸依式，深严比更崇。
归家思值日，入内集英风。
儒措门生盛，高明大化雄。
赐陈抟·其三
作者：宋太宗
朝代：宋

曾向前朝出白云，后来消息杳无闻。
如今若肯随征召，总把三峰乞与君。
述字倒迴文三首·其一
作者：宋太宗
朝代：宋

述依忧前旧，比求推生背。
以休知亨最。
述字倒迴文三首·其一
作者：宋太宗
朝代：宋

述依憂前舊，比求推生背。
以休知亨最。
述字倒迴文三首·其三
作者：宋太宗
朝代：宋

忧前旧比求，推生背佛希。
留然佑以休，知亨最述依。
述字倒迴文三首·其三
作者：宋太宗
朝代：宋

憂前舊比求，推生背佛希。
留然祐以休，知亨最述依。
述字倒迴文三首·其二
作者：宋太宗
朝代：宋

依忧前旧比，求推生背佛。
希留然佑以，休知亨最述。
述字倒迴文三首·其二
作者：宋太宗
朝代：宋

依憂前舊比，求推生背佛。
希留然祐以，休知亨最述。
述字迴文偈七首·其一
作者：宋太宗
朝代：宋

上缺留希佛背生。
述字迴文偈七首·其七
作者：宋太宗
朝代：宋

依述最亨知，休以佑然留。
希佛背生推，求比旧前忧。
述字迴文偈七首·其七
作者：宋太宗
朝代：宋

依述最亨知，休以祐然留。
希佛背生推，求比舊前憂。
述字迴文偈七首·其三
作者：宋太宗
朝代：宋

比旧前忧依，述最亨知休。
以佑然留希，绅背生推求。
述字迴文偈七首·其三
作者：宋太宗
朝代：宋

比舊前憂依，述最亨知休。
以祐然留希，紳背生推求。
述字迴文偈七首·其二
作者：宋太宗
朝代：宋

求比旧前忧，依述最亨知。
休以佑然留，希佛背生推。
述字迴文偈七首·其二
作者：宋太宗
朝代：宋

求比舊前憂，依述最亨知。
休以祐然留，希佛背生推。
述字迴文偈七首·其五
作者：宋太宗
朝代：宋

前忧依述最，亨知休以佑。
然留希佛背，生推求比旧。
述字迴文偈七首·其五
作者：宋太宗
朝代：宋

前憂依述最，亨知休以祐。
然留希佛背，生推求比舊。
述字迴文偈七首·其六
作者：宋太宗
朝代：宋

忧依述最亨，知休以佑然。
留希佛背生，推求比旧前。
述字迴文偈七首·其六
作者：宋太宗
朝代：宋

憂依述最亨，知休以祐然。
留希佛背生，推求比舊前。
述字迴文偈七首·其四
作者：宋太宗
朝代：宋

旧前忧依述，最亨知休以。
佑然留希佛，背生推求比。
述字迴文偈七首·其四
作者：宋太宗
朝代：宋

舊前憂依述，最亨知休以。
祐然留希佛，背生推求比。
迴文偈二首·其一
作者：宋太宗
朝代：宋

教訓大寬深，古羨協真齊。
要運解觀心，苦善業因迷。
迴文偈四首·其一
作者：宋太宗
朝代：宋

上缺深意大誰教，指因緣善歸。
迴文偈四首·其三
作者：宋太宗
朝代：宋

解垂要理真，詮羨非深意。
大誰教指因，緣善歸心會。
迴文偈四首·其二
作者：宋太宗
朝代：宋

會解垂要理，真詮羨非深。
意大誰教指，因緣善歸心。
迴文偈四首·其四
作者：宋太宗
朝代：宋

重要理真詮。
送赵普
作者：宋太宗
朝代：宋

忠勤王室展宏谟，政事朝堂頼秉扶。
解职暂酬卿所志，休教一念远皇都。
送趙普
作者：宋太宗
朝代：宋

忠勤王室展宏謨，政事朝堂頼秉扶。
解職暫酬卿所志，休教一念遠皇都。
逍遥咏
作者：宋太宗
朝代：宋

直空修炼永长年，不识还丹在眼前。
一得清来光宇宙，千朝须是用烹煎。
人间天上分明录，汞里花开岂偶然。
达取但教信理路，勿贪世利误周旋。
逍遥咏
作者：宋太宗
朝代：宋

脱空谩语莫知真，诳惑愚蒙呼杀人。
爱者擬求名利用，被他误赚怕论申。
唯言草异生岩谷，更说天涯泛海津。
有甚相干争道理，几家烧炼几家贫。
逍遥咏·其一
作者：宋太宗
朝代：宋

人救眼前急，何曾利益心。
愚迷终浅见，达者智高深。
苦行须知应，余忧力不任。
经书无限意，稽古便同今。
逍遥咏·其一
作者：宋太宗
朝代：宋

先贤所诫恐心邪，不说神明道理耶。
岂信炉中生白雪，是非汞内产丹砂。
华池自有延龄药，龙虎相逢王几家。
十月阴阳须满足，余残审细勿教差。
逍遥咏·其一
作者：宋太宗
朝代：宋

脱空谩语莫知真，诳惑愚蒙呼杀人。
爱者拟求名利用，被他误赚怕论申。
唯言草异生岩谷，更说天涯泛海津。
有甚相干争道理，几家烧炼几家贫。
逍遥咏·其一
作者：宋太宗
朝代：宋

还元到即见真归，不是虚传羽化飞。
大道勿将闲设用，精修别得便忘机。
安排稳入龙宫内，变易终藏虎鼎威。
豁达干坤神妙理，逍遥铅汞共相依。
逍遥咏·其一
作者：宋太宗
朝代：宋

逍遥利乐认天真，心印深藏喻海津。
妙法须求经裏字，无缘劳问洞中人。
研穷道德从何入，清浄玄通驭物亲。
此语苞含堪赏咏，丹台羽客善铺陈。
逍遥咏·其一
作者：宋太宗
朝代：宋

逍遥心自乐，清浄保长生。
至道归玄理，真空造化成。
辉华扬日彩，偃仰顺风声。
裏外有何物，刚柔炼始精。
逍遥咏·其一〇
作者：宋太宗
朝代：宋

丹丘雾彩好林峦，尽是天宫不死仙。
常与神人为窟宅，能兴风雨秀山川。
溪头云出摇红叶，谷口村稀伴碧烟。
题品洞门房密秘，隠藏踪迹恐相传。
逍遥咏·其一〇
作者：宋太宗
朝代：宋

干关万象审消停，子母相传日月精。
产药要教千日化，玄门全藉五行清。
灵胎脱体方知圣，铅汞梯媒不是名。
金鼎就来从变质，阳和阴气两俱生。
逍遥咏·其一〇
作者：宋太宗
朝代：宋

干坤之内隠长生，药变还丹道已成。
救世神方堪自秘，乐耶语话勿相轻。
眠云卧水通玄识，点石为金谁辩明。
黄才身心皆得所，登坛善听步虚声。
炼矿勿教侵外域，真铅岂得离中华。
天然五色被云遮，圣境由来路径赊。
苞含日月高还远，自是人心识见邪。
龙浴凤池谁可意，神仙羣聚笑吟呀。
逍遥咏·其一〇
作者：宋太宗
朝代：宋

知之修炼法，便是圣中人。
有象虚无境，邪缘不见真。
恒持功行益，响应甚平均。
浑然天地理，大道徧干坤。
逍遥咏·其一〇
作者：宋太宗
朝代：宋

逍遥抱一岂相差，方便门开智慧花。
神室分形添石髓，华池巨燄隠灵砂。
穹隆务实归宗旨，释意从容不是赊。
滋味勿教贪过度，必然混世老天涯。
逍遥咏·其一一
作者：宋太宗
朝代：宋

五色云销黯，方知大道深。
华池玄妙理，龙虎本同音。
金鼎铅中作，红花洞裏寻。
求真如得路，返少老山岑。
逍遥咏·其一一
作者：宋太宗
朝代：宋

伏藏终不见，巧拙是兼非。
至道光怀古，周通隠圣机。
清天何物性，浊地故相依。
修炼真堪惜，疏慵有顺违。
逍遥咏·其一一
作者：宋太宗
朝代：宋

非人口似泻汾河，此辈尘中有甚多。
心恨貌恭无定止，舌夸端正乱乖讹。
为官善政身荣禄，利剑休教石上磨。
立待满盈船陷水，恶风从被海神拖。
逍遥咏·其一一
作者：宋太宗
朝代：宋

龙虎刚柔隠圣方，一时和合运阴阳。
周知配类无疏失，物性从来理自长。
鼎裏花开装五彩，心明火候制三黄。
更能通得华池妙，南北东西不可当。
逍遥咏·其一七
作者：宋太宗
朝代：宋

世界无穷尽，论之远更深。
阴阳分皂白，瓦砾变黄金。
报应终还有，邪求不易寻。
忩忙谁正定，须是合天心。
逍遥咏·其一七
作者：宋太宗
朝代：宋

昭宣形体思悠然，那是愚夫那是仙。
不识饶教非远近，误来何事苦相悬。
含容裏外无诸物，象法其由语话诠。
品格调高奔世界，任从他宝四周迁。
逍遥咏·其一七
作者：宋太宗
朝代：宋

真空修炼永长年，不识还丹在眼前。
一得清来光宇宙，千朝须是用烹煎。
人间天上分明录，汞裏花开岂偶然。
达取但教依理路，勿贪世利悞周旋。
逍遥咏·其一七
作者：宋太宗
朝代：宋

紫陌红尘裏，贪名利好争。
世情皆扰攘，大道甚纵横。
弦直终无曲，心邪自不平。
若能如遂意，后学法先生。
逍遥咏·其一七
作者：宋太宗
朝代：宋

诗中包异境，解者不为非。
深信含玄理，幽通是可依。
达人皆论道，狂酒败棱威。
浩渺寰瀛内，寒暄隠圣机。
逍遥咏·其一七
作者：宋太宗
朝代：宋

逍遥贤圣乐，我闷俗情愚。
鄙俚何堪数，斟量解卷舒。
恶缘须尽去，善事好相于。
忙急真如梦，干坤造化殊。
逍遥咏·其一三
作者：宋太宗
朝代：宋

仙经无限意，龙虎返丹砂。
采缀阴阳理，终期岁月赊。
求来皆有应，不信固难夸。
忙说闲清境，真诚悟几家。
逍遥咏·其一三
作者：宋太宗
朝代：宋

形影随人得，精修道不迷。
研穷深理路，造化隠端倪。
云引龙吟穴，风生虎啸溪。
少知愚岂解，南北与东西。
逍遥咏·其一三
作者：宋太宗
朝代：宋

流砂一味细堪观，万象笼罗几百般。
须向铅中相假合，分成鼎内见其端。
烟霞聚散归深谷，水火相逢不用干。
养就大还昇世界，月宫乞取桂花看。
逍遥咏·其一三
作者：宋太宗
朝代：宋

矿炼真金色，菩提道果成。
仙人持忍辱，胥国福众生。
教法堪依信，勤修猛要精。
若能功行满，故是达三清。
逍遥咏·其一三
作者：宋太宗
朝代：宋

还知受气禀天然，百法方为事理全。
假合都来归至道，修持远大理通玄。
二仪交感成祥瑞，八卦刚柔被俗牵。
何谓此中生恍惚，直须欵曲细精研。
逍遥咏·其一三
作者：宋太宗
朝代：宋

逍遥密化道希夷，宗习羣流我咏之。
应是有情听譬论，莫教虚度悟参差。
深穷动静宜消息，测隠玄元善所为。
性识更能通幻梦，恬然存相似生知。
逍遥咏·其一三
作者：宋太宗
朝代：宋

飞腾自在莫教赊，坎女离男共一家。
无碍逍遥通智慧，将求利乐勿须夸。
灵根就看和春雪，神室之中有绛砂。
彼是彼非堪可重，常娥倚树笑唅呀。
逍遥咏·其一九
作者：宋太宗
朝代：宋

不争多气力，容易可成功。
意马须调伏，如尘幻梦中。
任持从雅淡，乐道定雌雄。
修炼知勤苦，因缘自合同。
逍遥咏·其一九
作者：宋太宗
朝代：宋

知来秘法谕恒沙，须是铅开汞上花。
烧炼勿令伤血脉，凡情散乱损黄牙。
离男合度分明说，坎女和同不用夸。
大矣日中成九转，红浆一饮到仙家。
逍遥咏·其一二
作者：宋太宗
朝代：宋

万灵通有感，臧否在名人。
志诚昭明德，清浄见于真。
奉道惟恭谨，修持愿本因。
广将求利益，苦乐救生民。
逍遥咏·其一二
作者：宋太宗
朝代：宋

干坤常运转，兀兀见众生。
利物终相应，施为愿要精。
身慵何隠遁，舌辩谩纵横。
种性归真理，因缘有重轻。
逍遥咏·其一二
作者：宋太宗
朝代：宋

法则定干坤，千秋与万春。
金乌飞绛阙，玉兔弄精神。
达识逢堪笑，贤愚本是真。
清风摇圣境，仙说洞中人。
逍遥咏·其一二
作者：宋太宗
朝代：宋

神仙不死几人存，欲界从头是可论。
真实自然归至理，狂颠逢见道须尊。
分明记取依经典，消息临时度晓昏。
四叙推迁由反覆，唯占日月顺干坤。
逍遥咏·其一二
作者：宋太宗
朝代：宋

逍遥我咏杳冥中，万物齐归各异同。
晓解精微无所着，先从含识践真空。
希夷自变刚柔理，述作纵横道不穷。
剖判三才堪测度，辉华积德上玄功。
逍遥咏·其一五
作者：宋太宗
朝代：宋

瘖痖痴聋病，求医大法王。
贪瞋无相体，正定得清凉。
达者通贤圣，迷情任意狂。
分明如是说，寂静有闲忙。
逍遥咏·其一五
作者：宋太宗
朝代：宋

自在无拘束，逍遥裏外安。
顽情终不见，圣境类乎端。
机智将何用，幽深大道宽。
区分能解意，四季一周看。
逍遥咏·其一五
作者：宋太宗
朝代：宋

达道真人见者稀，岂教容易等闲知。
阴阳造化无非实，天地元精动合宜。
功行三千须及物，还丹九转上昇时。
忙中岁月忙中遣，我本愚来性不移。
逍遥咏·其一五
作者：宋太宗
朝代：宋

铅汞精修炼，阴阳协物情。
花开黄道正，药就紫烟轻。
海峤浮云合，神光照室明。
彩霞高丽日，细意话长生。
逍遥咏·其一五
作者：宋太宗
朝代：宋

随缘心不见，性各本来真。
恶事夸唇颊，愚痴似醉人。
忙忙何物有，急急利名亲。
入定观浮世，苍生业感因。
逍遥咏·其一八
作者：宋太宗
朝代：宋

灵芝出见少人知，此是含玄故不疑。
隠逸大同非妄想，精诚自化岂参差。
翱翔碧落乘云驾，宛转虹霓入室时。
至道就中升降等，凡田日用有盈亏。
逍遥咏·其一八
作者：宋太宗
朝代：宋

烘烘火色水中论，至宝须教鼎内存。
点化自然常在手，区分道理有玄门。
莫将容易夸言说，尽入虚无是我尊。
天动地神邪可畏，丹能飞走似云奔。
逍遥咏·其一八
作者：宋太宗
朝代：宋

知之修炼但辛勤，若志由来离六尘。
金鼎乍分红燄火，月魂高锁碧潭津。
深思五岭凡间路，好作三天物外人。
万里州通宽世俗，清虚境象善求真。
逍遥咏·其一八
作者：宋太宗
朝代：宋

见他颜貌未知年，便说人间寿一千。
修炼要门皆的实，行持法度甚精专。
于身有益何般是，指口为明道理全。
更拟细穷方外事，无言无语上青天。
逍遥咏·其一八
作者：宋太宗
朝代：宋

逍遥名不易，一法贯真宗。
入位谁分别，深玄隠大功。
杳冥难测度，象外理皆同。
洞府羣仙侣，三天顺九重。
逍遥咏·其一六
作者：宋太宗
朝代：宋

交结从头有顺违，方知雾散若云飞。
超凡入圣含金体，抛弃迷蒙挂紫衣。
细认消停无远近，分明意外隠玄机。
相逢配偶为闲事，谁解调持得一归。
逍遥咏·其一六
作者：宋太宗
朝代：宋

十洲洞府养神仙，岁说桑田屡变迁。
老子商周为柱史，刘安拔宅上青天。
名山隠遁非堪守，炼药修真本自然。
想取仪形通感应，徒劳运智乱烹煎。
逍遥咏·其一六
作者：宋太宗
朝代：宋

栖心隠逸故非常，大约恒持要久长。
清浄好为皆是益，周旋理度审安详。
法干驭物须平稳，顺日成功自酌量。
倏忽之间堪疋配，临时巧拙见圆方。
逍遥咏·其一六
作者：宋太宗
朝代：宋

渐省虚名理，真求一味清。
目前皆是景，心内藴长生。
白露秋催促，红花叶自轻。
物情归即悟，疑滞两无成。
逍遥咏·其一六
作者：宋太宗
朝代：宋

照然明道德，万象有其端。
变化疑谁信，超凡入圣看。
幽玄深自在，眇邈就中难。
但味风尘裏，方知宇宙宽。
逍遥咏·其一六
作者：宋太宗
朝代：宋

还丹百数细须寻，以验从来道理深。
火候混成如白屑，水中凝结是黄金。
循环復始周旋鼎，造化駈驰要用心。
消息玄门穷八卦，飞腾自在远山岑。
逍遥咏·其一四
作者：宋太宗
朝代：宋

世界诸方圣，如同在眼前。
其于通要妙，便见理深玄。
法教穷难尽，周知本自然。
信诚含万象，秘隠口亲宣。
逍遥咏·其一四
作者：宋太宗
朝代：宋

昆崙山上聚神仙，羽驾争行意不偏。
积雪远看欹下界，巅峰高认涌流泉。
真空的实难堪比，异景皆从造化迁。
秘密岂教容易辨，玄中之外更深玄。
逍遥咏·其一四
作者：宋太宗
朝代：宋

玄门至道故无涯，自是人心所见邪。
智识未能通大药，岂将容易拟荣家。
千年圣境何虚谬，百劫曾修不用遮。
龙虎欲成堪炼鼎，勿为利路乱交加。
逍遥咏·其一四
作者：宋太宗
朝代：宋

阳与阴和合，须从一字求。
分明皆是象，作相不能投。
举措先真实，精麤各自柔。
恒持通觉悟，万派水东流。
逍遥咏·其七
作者：宋太宗
朝代：宋

乘云驾鹤自西东，修炼真人意气雄。
出离凡为高见识，周旋道理远怀通。
愚迷尽说皆非实，解者方知事不空。
宿业大都心外障，有缘岁月易成功。
八风雷动遶炎洲，巨海波浪四畔流。
鼠向此中毛骨异，布成将旧火燃休。
白银绛阙光霞丽，紫玉黄芝瑞气浮。
圣境山林人莫讶，延年皆是众仙游。
逍遥咏·其七
作者：宋太宗
朝代：宋

冥搜多景趣，悟则顿神清。
拘束终难得，冲和入道情。
知微通理性，滋味好研精。
妙用天然法，阴功藴大名。
逍遥咏·其七
作者：宋太宗
朝代：宋

泽泻池塘灌药畦，太清云黯步红霓。
松花炼鼎龙山侧，甲第羣仙凤鹤栖。
分别要从华等级，微言道泰物须齐。
自吟自咏求师侣，入品诗流旋作题。
逍遥咏·其七
作者：宋太宗
朝代：宋

真一生天地，因依认宿缘。
智高通理性，凡下少周旋。
语默何奇绝，幽深隠圣贤。
谁人解我意，大道寸心玄。
逍遥咏·其七
作者：宋太宗
朝代：宋

难求的当问愚痴，那箇堪言好事知。
名利猛贪无有足，多端动止没规仪。
浮生不实将何用，欲把非常乱作为。
谩语饶教能配类，一朝患害殢他谁。
逍遥咏·其七
作者：宋太宗
朝代：宋

鸾栖洞府影交加，金鼎将成岂用夸。
向日迎阳炉上火，中秋望月桂开华。
丹砂伏定纵横药，白雪飞腾不离家。
一种为铅铅自化，灵胎母子笑天涯。
逍遥咏·其三
作者：宋太宗
朝代：宋

停腾火候诘炎山，九转方能济世间。
玉蘂花开真可爱，红炉鼎内境幽闲。
人逢药就延长久，羽驾仙迎返少颜。
尽在目前非是远，定知时日好登攀。
逍遥咏·其三
作者：宋太宗
朝代：宋

神仙上界道清虚，那箇何亲那箇疏。
修炼岂教人世识，归真本是太阳居。
三天定相玄中得，一气须闻妙更殊。
运偶不同他往日，老来自在见功夫。
逍遥咏·其三
作者：宋太宗
朝代：宋

道法穷来理甚玄，知之修炼口亲传。
栖真有象藏乌兔，自在遨游本地仙。
赤水华池须是秘，黄牙宝鼎要精研。
灵胎变化无相剋，龙虎昇腾论汞铅。
逍遥咏·其三
作者：宋太宗
朝代：宋

金鼎精须炼，华池水火红。
坎离能匹配，男女自相逢。
曩劫知因果，生前道不穷。
若修方寸是，发意便周通。
逍遥咏·其九
作者：宋太宗
朝代：宋

何人晓了是兼非，铅汞从凡隠圣机。
福寿丹砂随日变，长生药鼎负龙威。
秦皇汉武终邪见，大道神仙在杳微。
学似牛毛成似角，故然堪笑两无依。
逍遥咏·其九
作者：宋太宗
朝代：宋

岂将容易话长生，辛苦徒劳业未精。
安肯便教贪上得，先须礼让后纯诚。
绛霄音旨人难解，白雪消停竖有横。
象外仙山诸境趣，若非修炼蹑三清。
逍遥咏·其九
作者：宋太宗
朝代：宋

道德谁分别，逍遥我自由。
时情人不达，深理少相投。
己是终无益，非他作逗留。
奈何为各异，未定復还休。
逍遥咏·其二
作者：宋太宗
朝代：宋

于身日毅但多为，贤圣何曾免是非。
大道几时明鄙隔，真宗隠显在玄机。
周知物理通还感，俯仰从来有顺违。
宜且守恒存礼让，难中轻重两相依。
逍遥咏·其二
作者：宋太宗
朝代：宋

无为道大入幽玄，几许风光慕昔贤。
对境尽同闲见识，忙中皆是急相煎。
配匹直须宽雅淡，会有逢时不偶然。
修炼但教坚志气，参详稳审更周旋。
逍遥咏·其二
作者：宋太宗
朝代：宋

逍遥理路达三清，非是寻常取次名。
此语不宗凡见识，笼罗大象显昭明。
傍通照料周遮远，异境凡从智慧生。
言丈室中谁口默，真心传受一般平。
大道逢来是宿缘，终期定可访真仙。
山中修炼非州郡，城裏无荒隠市鄽。
秘术岂教容易得，幽深还许递相传。
超凡入圣浑闲事，问取人间十洞天。
逍遥咏·其二
作者：宋太宗
朝代：宋

鹤骨岩岩混世间，不侵寒暑似童颜。
精神爽丽方干典，举步如飞思虑闲。
起坐问他修炼法，乱将词理勿交关。
生来静却凡愚见，又说三仙有大还。
逍遥咏·其二〇
作者：宋太宗
朝代：宋

五金并八石，一一注仙经。
雅有深仁行，无非不暂停。
日华精汞法，月魄炼砂灵。
入圣超凡骨，变化本真形。
逍遥咏·其二〇
作者：宋太宗
朝代：宋

得一便须休，真空象外求。
昭然宽世界，幻化似浮沤。
秘隠玄中理，幽深事莫投。
天涯无畔岸，宝月顺波流。
逍遥咏·其二〇
作者：宋太宗
朝代：宋

表裏分明说，深穷妙更玄。
愚迷行不到，圣事法中传。
欲界情无定，真空本自然。
今生随曩劫，清浄照三天。
逍遥咏·其二〇
作者：宋太宗
朝代：宋

还源根本杳难穷，秘密玄微造化中。
白日昏迷常不见，青龙雾晓大家同。
阴阳表裏和烟碧，天地相鲜似火红。
直要审详知道理，丹成千载上昇功。
逍遥咏·其二〇
作者：宋太宗
朝代：宋

铅汞丹方不谩论，同归一体有玄门。
刚柔产取黄牙树，远近先明赤水魂。
化质昭然清日月，纵横无碍杳干坤。
龙吟虎啸真非是，雾散云飞似雨奔。
逍遥咏·其五
作者：宋太宗
朝代：宋

济世勤行任百年，方知大道自昭宣。
休夸解变黄金术，谁信空磨白玉穿。
智慧宜从高见识，阴功及物最弥坚。
是非达取此言语，宇宙常存隠圣贤。
逍遥咏·其五
作者：宋太宗
朝代：宋

清静人安乐，恒持要久长。
秋天澄皓色，春日发辉光。
一气从初立，三才位不忙。
羣生如似梦，甚处得馨香。
逍遥咏·其五
作者：宋太宗
朝代：宋

灵药从来隠圣机，何人得达到玄微。
真空入有皆知实，运化功能到者稀。
汞裏金牙堪可重，炉中白雪共含辉。
勿令阴气侵阳位，走作丹砂赫弈飞。
逍遥咏·其五
作者：宋太宗
朝代：宋

逍遥裏外混诸天，澹荡其中四叙间。
拂拭尘埃明印月，徧驱神鬼锁骊山。
装添出没何奇异，秘隠藏真未是闲。
但好消详清景内，勿生疑虑动机关。
逍遥咏·其八
作者：宋太宗
朝代：宋

千般万类不相逢，天地尊地卑岂易穷。
海岳高深随日转，神仙聚乐隠尘中。
鲜求名利知贪少，多事闲忙总是空。
几箇心贤平坦荡，十洲三岛自从容。
逍遥咏·其八
作者：宋太宗
朝代：宋

天上与人间，贤愚不暂闲。
精修归至理，道大隠玄关。
圣境皆奇绝，凡情岂易攀。
羣仙宽坦荡，却老尽童颜。
逍遥咏·其八
作者：宋太宗
朝代：宋

离男坎女甚清廉，金鼎分毫上火炎。
莫把余心怀利用，古先学士诫无厌。
深藏异宝参详理，已渐成形旋要添。
运转但教经岁月，光扬溢目众人瞻。
逍遥咏·其八
作者：宋太宗
朝代：宋

经心玄妙理，道德念阴符。
九转金丹鼎，三才玉匮书。
恒常皆隠秘，达者见清虚。
倏忽神明意，先贤觉自愚。
逍遥咏·其八
作者：宋太宗
朝代：宋

谁测玄机圣，天功地久长。
羣生皆是性，道德有圆方。
妍丑随情意，于戏细酌量。
达人知淡泊，默默见非常。
逍遥咏·其八
作者：宋太宗
朝代：宋

逍遥我命在玄穹，鹤宿霞栖景致中。
自得安宁兼养道，更将利益屏羣雄。
渊深引古知今用，劈斫区分尽可通。
和畅五音从豁达，干坤之内霭溟蒙。
逍遥咏·其八
作者：宋太宗
朝代：宋

道高人世礼周旋，语默如痴似不言。
冼涤要教心地静，狐疑勿类水萍翻。
经书说尽修真理，岁月休防罢引援。
雅合无为深见识，阴阳去住促寒暄。
逍遥咏·其六
作者：宋太宗
朝代：宋

一法归千法，真如即是真。
迷情终不见，达了悟知因。
海纳分他境，心平故可亲。
但明修炼路，善业尽随身。
逍遥咏·其六
作者：宋太宗
朝代：宋

何处堪依仗，经心便皱眉。
世情多诡诈，业重信愚痴。
取次招他谤，违非不自知。
貌恭无德行，祸福在修持。
小人以小善为无益而弗为也，以小恶为无伤而弗去也，此正在改过修持尔。
虚无知大道，极意思悠然。
摩日云中雁，潇湘水似天。
孤峰高远近，宝月莹团圆。
信解明开悟，青霄在目前。
逍遥咏·其六
作者：宋太宗
朝代：宋

口称千岁少年颜，不是天人即地仙。
四海五湖皆徧历，十洲三岛去周迁。
道高举措何优劣，精彩非常语更贤。
物理开襟通象外，未知几许达深玄。
逍遥咏·其六
作者：宋太宗
朝代：宋

得道超凡圣，逍遥本是缘。
羣迷难解会，我且不虚传。
但信恒无断，精穷用意专。
审听明譬谕，勿被俗情牵。
逍遥咏·其六
作者：宋太宗
朝代：宋

日照光文彩，周通无不关。
天恩功最大，地载莫休闲。
绝顶孤松老，飞云野鹤还。
玄珠名隠奥，杳霭路岐间。
逍遥咏·其六
作者：宋太宗
朝代：宋

时人不识理深玄，细意精修补业牵。
幻化杳冥随物性，虚无岂是乱相迁。
龙飞入位真堪仰，虎伏休闲有自然。
洞裏烟霞何缥缈，神仙景致没休年。
逍遥咏·其六
作者：宋太宗
朝代：宋

还丹未就且降魔，二八从教细搅和。
离火摧駈凡入圣，坎铅功力甚偻儸。
红尘自化真堪贵，白雪增盈不用多。
九转龙吟成虎啸，人非人是状巍峨。
逍遥咏·其六
作者：宋太宗
朝代：宋

道者强名立，清虚隠显深。
欲行千里路，别探一般心。
景象空天远，何劳意马寻。
玄谈通智慧，曩劫至从今。
逍遥咏·其四
作者：宋太宗
朝代：宋

人心多是少相投，非识尘中上品流。
不见真宗归物理，难知妙道后先休。
生前内鼎宜烹炼，殊胜华池好渐修。
但见完全凭土德，能调火候药皆秋。
逍遥咏·其四
作者：宋太宗
朝代：宋

修炼求真一，冲和本自然。
希夷光满月，响应真如弦。
苦学周知易，难穷语默玄。
成功兼积德，别有洞中天。
逍遥咏·其四
作者：宋太宗
朝代：宋

天非爱道许人修，学士愚迷不到头。
内境拟将何所用，杳知深邃故难求。
丹霞隠密堪依仗，雪月纵横入品流。
消息顿然潜世虑，凡岐圣路有刚柔。
逍遥咏·其四
作者：宋太宗
朝代：宋

泥丸本是命根宫，消息临时语话通。
大道比来行气术，其余效验藉阴功。
物情之理皆清浄，造化玄微事莫同。
珍重此言深可意，腹中日运鼎花空。
逍遥咏·其四
作者：宋太宗
朝代：宋

玄机圣境谩劳心，何似穷研道理深。
升降自然随我命，莫教虚度向光阴。
几人达得幽闲趣，如树争高力不任。
闇裏差殊终坠堕，神仙尚恐有飞沈。
逍遥咏·其四
作者：宋太宗
朝代：宋

羣生各自意，未有一般般。
名利贪嗔贼，愚迷道路宽。
避烦如雨散，清静入云端。
善想因缘理，经穷子细看。
逍遥歌
作者：宋太宗
朝代：宋

逍遥自在何拘束，天地希夷无返覆。
勿把他心向外求，真宗理道相和睦。
人间天上尽修行，七宝山高混太清。
玉树玄珠明照室，命根悟者转增盈。
虚无入有何踪迹，非是神光化金液。
廓落方圆在杳冥，南来北去断消息。
灵元物象向天涯，古往今来圣事夸。
无碍智通精进心，研穷理路互交加。
奇哉离燄烹铅水，清静之中藏奥旨。
出没门庭景异常，十洲隠大神仙子。
绵绵若论太幽深，即是流珠不是金。
万卷经文兼在目，机关绝妙有浮沈。
开关寤寐来相逼，魄走魂归天地力。
风扫尘埃蹑紫云，睹其颜邈难别识。
勿生疑虑变阴阳，须信丹砂道理长。
若向此中明此义，十洲洞府藴馨香。
康哉内景植仙桂，枝叶婆娑深根蒂。
真宗妙法审来由，修炼真空无涯际。
要知逆顺莫相非，广演周遮隠玄机。
先说艰难后始说，精穷运化遂相依。
瑶池浴凤通霄汉，金阙光舒何灿烂。
丹成可验不狐疑，常娥偷窃月中看。
春间花卉一齐开，天上优游谁肯来。
洞裏烟霞牢秘隠，水精宫殿白皑皑。
昔日神仙皆烧炼，不说根由人岂见。
本是凡情枉谩劳，何年待得成九转。
密藏无使等闲知，碧落真如在两仪。
理外消停造化实，相逢遇偶勿怀疑。
直须意遣凡庸道，所以难言论秘奥。
先令顿悟了然空，方扣玄关驱烦恼。
从来教法甚分明，几许心迷事不成。
弃世比图闲自性，精修道路必长生。
归童返老超升界，正定威仪勿懈怠。
开闭善能若苦勤，奋迅光阴同一泰。
凡流学者不坚持，生灭门中故不知。
走缩阴阳无住相，非难非易细推之。
含胎十月无休歇，或作金兮或似雪。
认取还丹莫乱求，猕猴水底弄明月。
逍遥歌
作者：宋太宗
朝代：宋

逍遥自在何拘束，天地希夷無返覆。
勿把他心向外求，真宗理道相和睦。
人間天上盡修行，七寶山高混太清。
玉樹玄珠明照室，命根悟者轉增盈。
虛無入有何蹤跡，非是神光化金液。
廓落方圓在杳冥，南來北去斷消息。
靈元物象向天涯，古往今來聖事誇。
無礙智通精進心，研窮理路互交加。
奇哉離燄烹鉛水，清靜之中藏奧旨。
出沒門庭景異常，十洲隠大神仙子。
綿綿若論太幽深，即是流珠不是金。
萬卷經文兼在目，機關絕妙有浮沈。
開關寤寐來相逼，魄走魂歸天地力。
風掃塵埃躡紫雲，睹其顔邈難別識。
勿生疑慮變陰陽，須信丹砂道理長。
若向此中明此義，十洲洞府藴馨香。
康哉內景植仙桂，枝葉婆娑深根蒂。
真宗妙法審來由，修鍊真空無涯際。
要知逆順莫相非，廣演周遮隠玄機。
先說艱難後始說，精窮運化遂相依。
瑶池浴鳳通霄漢，金闕光舒何燦爛。
丹成可驗不狐疑，常娥偷竊月中看。
春間花卉一齊開，天上優游誰肯來。
洞裏煙霞牢秘隠，水精宮殿白皚皚。
昔日神仙皆燒鍊，不說根由人豈見。
本是凡情枉謾勞，何年待得成九轉。
密藏無使等閑知，碧落真如在兩儀。
理外消停造化實，相逢遇偶勿懷疑。
直須意遣凡庸道，所以難言論秘奧。
先令頓悟了然空，方扣玄關驅煩惱。
從來教法甚分明，幾許心迷事不成。
棄世比圖閑自性，精修道路必長生。
歸童返老超升界，正定威儀勿懈怠。
開閉善能若苦勤，奮迅光陰同一泰。
凡流學者不堅持，生滅門中故不知。
走縮陰陽無住相，非難非易細推之。
含胎十月無休歇，或作金兮或似雪。
認取還丹莫亂求，獼猴水底弄明月。
逍遥詠·其一
作者：宋太宗
朝代：宋

人救眼前急，何曾利益心。
愚迷終淺見，達者智高深。
苦行須知應，餘憂力不任。
經書無限意，稽古便同今。
逍遥詠·其一
作者：宋太宗
朝代：宋

先賢所誡恐心邪，不說神明道理耶。
豈信爐中生白雪，是非汞內産丹砂。
華池自有延齡藥，龍虎相逢王幾家。
十月陰陽須滿足，餘殘審細勿教差。
逍遥詠·其一
作者：宋太宗
朝代：宋

日月無私照，人爲似等閑。
忙催紅葉落，靜想白雲間。
善念皆知有，非緣勿用攀。
目前深邃理，那是扣玄關。
逍遥詠·其一
作者：宋太宗
朝代：宋

白日衆生見，幾來得意人。
萍蓬如似夢，丹鼎妙清神。
紅樹非花影，青松壓海津。
入玄龍虎伏，大道許相親。
逍遥詠·其一
作者：宋太宗
朝代：宋

脫空謾語莫知真，誑惑愚蒙呼殺人。
愛者擬求名利用，被他誤賺怕論申。
唯言草異生巖谷，更說天涯泛海津。
有甚相干爭道理，幾家燒鍊幾家貧。
逍遥詠·其一
作者：宋太宗
朝代：宋

逍遥利樂認天真，心印深藏喻海津。
妙法須求經裏字，無緣勞問洞中人。
研窮道德從何入，清浄玄通馭物親。
此語苞含堪賞詠，丹臺羽客善鋪陳。
逍遥詠·其一
作者：宋太宗
朝代：宋

逍遥心自樂，清浄保長生。
至道歸玄理，真空造化成。
輝華揚日彩，偃仰順風聲。
裏外有何物，剛柔鍊始精。
逍遥詠·其一
作者：宋太宗
朝代：宋

逍遥知語默，境外見真空。
有位皆玄感，無緣不用功。
義說三才理，幽深萬事通。
因依堪法則，答謝向旻穹。
逍遥詠·其一
作者：宋太宗
朝代：宋

道妙懷真紀異常，人間天上若存亡。
潜機物類多中覷，納取虛無定久長。
碧落遨遊歸洞府，黄金不買自馨香。
參同契合諸經說，精魄奪來爛紫光。
逍遥詠·其一
作者：宋太宗
朝代：宋

還元到即見真歸，不是虛傳羽化飛。
大道勿將閑設用，精修別得便忘機。
安排穩入龍宮內，變易終藏虎鼎威。
豁達乾坤神妙理，逍遥鉛汞共相依。
逍遥詠·其一〇
作者：宋太宗
朝代：宋

丹丘霧彩好林巒，盡是天宮不死仙。
常與神人爲窟宅，能興風雨秀山川。
溪頭雲出摇紅葉，谷口村稀伴碧煙。
題品洞門房密祕，隠藏蹤跡恐相傳。
逍遥詠·其一〇
作者：宋太宗
朝代：宋

乾坤之內隠長生，藥變還丹道已成。
救世神方堪自祕，樂耶語話勿相輕。
眠雲卧水通玄識，點石爲金誰辯明。
黄才身心皆得所，登壇善聽步虛聲。
鍊礦勿教侵外域，真鉛豈得離中華。
天然五色被雲遮，聖境由來路逕賒。
苞含日月高還遠，自是人心識見邪。
龍浴鳳池誰可意，神仙羣聚笑吟呀。
逍遥詠·其一〇
作者：宋太宗
朝代：宋

乾關萬象審消停，子母相傳日月精。
産藥要教千日化，玄門全藉五行清。
靈胎脫體方知聖，鉛汞梯媒不是名。
金鼎就來從變質，陽和陰氣兩俱生。
逍遥詠·其一〇
作者：宋太宗
朝代：宋

千年福壽自由人，萬象星羅仰在身。
寶馬不教龜鱉乳，嘉禾須問穀田神。
根株種植華池內，藥鼎煎催運火勻。
混沌分來皆是道，二儀交感八方親。
逍遥詠·其一〇
作者：宋太宗
朝代：宋

奧義通玄化，精微妙入神。
功程隨志願，貶降背於真。
靜默堪爲法，無言事可親。
逢師傳口訣，金玉變埃塵。
逍遥詠·其一〇
作者：宋太宗
朝代：宋

混沌初分後，陰陽辨濁清。
三才皆備位，萬物有長生。
罔象精通感，淳和道可明。
但求方寸是，剖判應非輕。
逍遥詠·其一〇
作者：宋太宗
朝代：宋

知之修鍊法，便是聖中人。
有象虛無境，邪緣不見真。
恒持功行益，響應甚平均。
渾然天地理，大道徧乾坤。
逍遥詠·其一〇
作者：宋太宗
朝代：宋

誰人信我說，我說亦非常。
苦行分明樂，緣深解即忙。
乖持如似夢，慕道得清凉。
影響隨聲應，玄門可度量。
逍遥詠·其一〇
作者：宋太宗
朝代：宋

逍遥抱一豈相差，方便門開智慧花。
神室分形添石髓，華池巨燄隠靈砂。
穹隆務實歸宗旨，釋意從容不是賒。
滋味勿教貪過度，必然混世老天涯。
逍遥詠·其一〇
作者：宋太宗
朝代：宋

鼎內蓮花出，如塵發絳紅。
坎鉛將匹配，離火好相逢。
陰散何優劣，陽歸自合同。
消停方可信，輝華大道雄。
逍遥詠·其一一
作者：宋太宗
朝代：宋

九重天上帝仙居，愚昧求真道理疏。
混沌初分長日月，精魂聚散記丹書。
離男坎女皆相類，壬子丙丁異境殊。
歷劫因緣隨世在，陰功及物最玄殊。
逍遥詠·其一一
作者：宋太宗
朝代：宋

五色雲銷黯，方知大道深。
華池玄妙理，龍虎本同音。
金鼎鉛中作，紅花洞裏尋。
求真如得路，返少老山岑。
逍遥詠·其一一
作者：宋太宗
朝代：宋

伏藏終不見，巧拙是兼非。
至道光懷古，周通隠聖機。
清天何物性，濁地故相依。
修鍊真堪惜，疏慵有順違。
逍遥詠·其一一
作者：宋太宗
朝代：宋

傾依慕善易爲興，却恐人心冷似冰。
含識昭然何不達，非同物類信誰憑。
强其志節皆知有，未盡任持早愛憎。
倏忽便經閑歲月，凡間聖事可升騰。
逍遥詠·其一一
作者：宋太宗
朝代：宋

南來北去及東西，萬物難歸一等齊。
倏忽爭知興變易，幽玄恬澹不昏迷。
區分有截無邪見，軌範如空詠好題。
天且豈容私輔德，功成自豎入雲梯。
逍遥詠·其一一
作者：宋太宗
朝代：宋

清靜真空理，不無解者難。
縱橫依見性，廓落智中觀。
坦蕩歸仁德，辛勤久遠看。
勿教爲逆順，平地入雲端。
逍遥詠·其一一
作者：宋太宗
朝代：宋

虎龍本屬木，白虎作華池。
水火恒爲則，陰陽造化遲。
清心常積德，凡眼豈能知。
君子聽吾喻，神明勿闇欺。
逍遥詠·其一一
作者：宋太宗
朝代：宋

逍遥通大道，物象古從今。
一氣無窮極，三才妙更深。
愚迷皆自縛，聖境可周尋。
消息存亡理，先憂力不任。
逍遥詠·其一一
作者：宋太宗
朝代：宋

非人口似瀉汾河，此輩塵中有甚多。
心恨貌恭無定止，舌誇端正亂乖訛。
爲官善政身榮祿，利劍休教石上磨。
立待滿盈船陷水，惡風從被海神拖。
逍遥詠·其一一
作者：宋太宗
朝代：宋

龍虎剛柔隠聖方，一時和合運陰陽。
周知配類無疏失，物性從來理自長。
鼎裏花開裝五彩，心明火候制三黄。
更能通得華池妙，南北東西不可當。
逍遥詠·其一七
作者：宋太宗
朝代：宋

不醉迷如醉，猶貪巨鼎扛。
通玄求得一，清靜更無雙。
鸞鳳栖瑶渚，天津壓漢江。
欲窮何所似，夜月透雲窗。
逍遥詠·其一七
作者：宋太宗
朝代：宋

世界無窮盡，論之遠更深。
陰陽分皂白，瓦礫變黄金。
報應終還有，邪求不易尋。
忩忙誰正定，須是合天心。
逍遥詠·其一七
作者：宋太宗
朝代：宋

昭宣形體思悠然，那是愚夫那是仙。
不識饒教非遠近，誤來何事苦相懸。
含容裏外無諸物，象法其由語話詮。
品格調高奔世界，任從他寶四周遷。
逍遥詠·其一七
作者：宋太宗
朝代：宋

真空修鍊永長年，不識還丹在眼前。
一得清來光宇宙，千朝須是用烹煎。
人間天上分明錄，汞裏花開豈偶然。
達取但教依理路，勿貪世利悞周旋。
逍遥詠·其一七
作者：宋太宗
朝代：宋

真空達得便須休，二起生三一上求。
謾說希夷來遂古，還知造化不同流。
伏藏密旨機關內，合會非常本自由。
若遇逢師親口訣，才年返少保千秋。
逍遥詠·其一七
作者：宋太宗
朝代：宋

紫陌紅塵裏，貪名利好爭。
世情皆擾攘，大道甚縱橫。
弦直終無曲，心邪自不平。
若能如遂意，後學法先生。
逍遥詠·其一七
作者：宋太宗
朝代：宋

詩中包異境，解者不爲非。
深信含玄理，幽通是可依。
達人皆論道，狂酒敗稜威。
浩渺寰瀛內，寒暄隠聖機。
逍遥詠·其一七
作者：宋太宗
朝代：宋

逍遥但信莫狐疑，天自高兮地本卑。
曉取聲聞歸至道，從來法則盡如斯。
物情運化真純理，謾說周遮問不知。
性識賢愚俱一體，善緣惡業影相隨。
逍遥詠·其一七
作者：宋太宗
朝代：宋

逍遥賢聖樂，我悶俗情愚。
鄙俚何堪數，斟量解卷舒。
惡緣須盡去，善事好相於。
忙急真如夢，乾坤造化殊。
逍遥詠·其一七
作者：宋太宗
朝代：宋

香湯沐浴更齋清，運動形軀四體輕。
魔鬼自然生怕怖，神魂必定轉安寧。
從無入有皆真實，去住何難妙最精。
五行聚散歸一體，靈源不用苦煎烹。
逍遥詠·其一三
作者：宋太宗
朝代：宋

仙經無限意，龍虎返丹砂。
採綴陰陽理，終期歲月賒。
求來皆有應，不信固難誇。
忙說閑清境，真誠悟幾家。
逍遥詠·其一三
作者：宋太宗
朝代：宋

形影隨人得，精修道不迷。
研窮深理路，造化隠端倪。
雲引龍吟穴，風生虎嘯溪。
少知愚豈解，南北與東西。
逍遥詠·其一三
作者：宋太宗
朝代：宋

流砂一味細堪觀，萬象籠羅幾百般。
須向鉛中相假合，分成鼎內見其端。
煙霞聚散歸深谷，水火相逢不用乾。
養就大還昇世界，月宮乞取桂花看。
逍遥詠·其一三
作者：宋太宗
朝代：宋

礦鍊真金色，菩提道果成。
仙人持忍辱，胥國福衆生。
教法堪依信，勤修猛要精。
若能功行滿，故是達三清。
逍遥詠·其一三
作者：宋太宗
朝代：宋

神丹妙道故延年，豈是凡流識大仙。
老子尚猶能諱事，軒皇不許亂相傳。
誰知造化功夫力，罕見今生度宿緣。
猛虎伏來龍駕馭，雲騰五色思悠然。
逍遥詠·其一三
作者：宋太宗
朝代：宋

逍遥密化道希夷，宗習羣流我詠之。
應是有情聽譬論，莫教虛度悟參差。
深窮動靜宜消息，測隠玄元善所爲。
性識更能通幻夢，恬然存相似生知。
逍遥詠·其一三
作者：宋太宗
朝代：宋

逍遥閑物外，大道體柔剛。
山河窮不盡，人心自短長。
塵泥常曖昧，日月瑩輝光。
出沒機關內，調持迥有方。
逍遥詠·其一三
作者：宋太宗
朝代：宋

還知受氣稟天然，百法方爲事理全。
假合都來歸至道，修持遠大理通玄。
二儀交感成祥瑞，八卦剛柔被俗牽。
何謂此中生恍惚，直須欵曲細精研。
逍遥詠·其一三
作者：宋太宗
朝代：宋

頂戴尊天地，聰明識見高。
無爲通理性，猛利豈虛勞。
出沒終難認，因緣不可逃。
中原多聖境，四海湧滔滔。
逍遥詠·其一三
作者：宋太宗
朝代：宋

飛騰自在莫教賒，坎女離男共一家。
無礙逍遥通智慧，將求利樂勿須誇。
靈根就看和春雪，神室之中有絳砂。
彼是彼非堪可重，常娥倚樹笑唅呀。
逍遥詠·其一九
作者：宋太宗
朝代：宋

不爭多氣力，容易可成功。
意馬須調伏，如塵幻夢中。
任持從雅淡，樂道定雌雄。
修鍊知勤苦，因緣自合同。
逍遥詠·其一九
作者：宋太宗
朝代：宋

人是人非意頗同，較量此事盡歸空。
無爲政化求真理，方表深仁大道雄。
舉止但能恒有節，尋思何處不周通。
寰瀛善惡知多少，莫忘生前積德功。
逍遥詠·其一九
作者：宋太宗
朝代：宋

大底緣由比類深，能中此道費光陰。
若知濁浪澄清水，不達浮生認白金。
走作真珠藏妙理，究推神室好相尋。
功成穩審時間用，變轉無窮重古今。
逍遥詠·其一九
作者：宋太宗
朝代：宋

天上及天下，施爲那是親。
物情歸造化，大道見深仁。
果位非遥遠，賢愚自苦辛。
焉知皆日用，秋換一年春。
逍遥詠·其一九
作者：宋太宗
朝代：宋

尋思道味詠吟哦，去住先賢有幾何。
性識無凝關要妙，浮沈依約不言多。
但將子細分明說，猶恐閑非却被魔。
救世比來心所願，逍遥盡入扣玄歌。
逍遥詠·其一九
作者：宋太宗
朝代：宋

愚癡常似醉，何異夢中人。
欲達終無見，懷疑道豈親。
非爲貪閉口，那是益於身。
先生堪寂默，種福不傳因。
逍遥詠·其一九
作者：宋太宗
朝代：宋

知來祕法諭恒沙，須是鉛開汞上花。
燒鍊勿令傷血脈，凡情散亂損黄牙。
離男合度分明說，坎女和同不用誇。
大矣日中成九轉，紅漿一飲到仙家。
逍遥詠·其一九
作者：宋太宗
朝代：宋

笑盡人間事，到頭總不知。
信心終是實，如日瑩無欺。
舉措持恒久，貪生却似癡。
善緣銷惡趣，惠愛廣將施。
逍遥詠·其一九
作者：宋太宗
朝代：宋

虛無知者少，秘默在丹田。
鉛化金根樹，鼎光玉液泉。
相宗難且易，絕妙理深玄。
真境猶來是，依經學昔賢。
逍遥詠·其一二
作者：宋太宗
朝代：宋

乾坤常運轉，兀兀見衆生。
利物終相應，施爲願要精。
身慵何隠遁，舌辯謾縱橫。
種性歸真理，因緣有重輕。
逍遥詠·其一二
作者：宋太宗
朝代：宋

夢寐其中物，常人何得知。
陰寒三數變，陽暖兩相宜。
宿世終皆有，無緣勿强爲。
真鉛歸至道，龍虎笑華池。
逍遥詠·其一二
作者：宋太宗
朝代：宋

天地爲爐我自知，人無遠慮必生疑。
功夫未至勞懸想，增外聲聞不改移。
機巧豈逢容易得，是非終究欲何之。
思量大海深淵理，光陰虛度影參差。
逍遥詠·其一二
作者：宋太宗
朝代：宋

法則定乾坤，千秋與萬春。
金烏飛絳闕，玉兔弄精神。
達識逢堪笑，賢愚本是真。
清風摇聖境，仙說洞中人。
逍遥詠·其一二
作者：宋太宗
朝代：宋

神仙不死幾人存，欲界從頭是可論。
真實自然歸至理，狂顛逢見道須尊。
分明記取依經典，消息臨時度曉昏。
四敘推遷由反覆，唯占日月順乾坤。
逍遥詠·其一二
作者：宋太宗
朝代：宋

神水華池妙更精，非鉛非汞妄干名。
河車本是延齡藥，戊子從教配類成。
朱雀坎蛇安在後，青龍白虎免交爭。
若使真金全二八，何憂住世不長生。
逍遥詠·其一二
作者：宋太宗
朝代：宋

精詳語議四門開，舒慘陽和意外裁。
遠見風塵思往事，無窮日月去還來。
樂耶指趣歸三體，周旋道理遍九垓。
賢聖人天常法則，卿雲嶺上白皚皚。
逍遥詠·其一二
作者：宋太宗
朝代：宋

萬靈通有感，臧否在名人。
志誠昭明德，清浄見於真。
奉道惟恭謹，修持願本因。
廣將求利益，苦樂救生民。
逍遥詠·其一二
作者：宋太宗
朝代：宋

逍遥我詠杳冥中，萬物齊歸各異同。
曉解精微無所著，先從含識踐真空。
希夷自變剛柔理，述作縱橫道不窮。
剖判三才堪測度，輝華積德上玄功。
逍遥詠·其一二
作者：宋太宗
朝代：宋

達取真空性，成名有後先。
智勞如似夢，恬澹不論年。
閉口恒持默，精修更是玄。
消停須在意，安穩上清天。
逍遥詠·其一五
作者：宋太宗
朝代：宋

具足人難得，聰明別是非。
志誠符感應，清靜扣玄機。
道大雄名久，真邪有順違。
精專閑彼我，萬法一宗歸。
逍遥詠·其一五
作者：宋太宗
朝代：宋

從凡入聖作梯媒，紅燄爐深豈易裁。
點化縱橫名大藥，納驅雜類謾成灰。
真鉛即是機關理，闇室皆明任衆猜。
未究前言勞自苦，精窮玄妙樂康哉。
逍遥詠·其一五
作者：宋太宗
朝代：宋

溟溟滄海浪濤深，霧蔽山巒不易尋。
紫蓋洞庭人駕鶴，虹霓城郭道爲林。
幽玄相去何多少，巧拙無由智慧侵。
盡是同緣相引接，從容語話八仙心。
逍遥詠·其一五
作者：宋太宗
朝代：宋

瘖瘂癡聾病，求醫大法王。
貪瞋無相體，正定得清凉。
達者通賢聖，迷情任意狂。
分明如是說，寂靜有閑忙。
逍遥詠·其一五
作者：宋太宗
朝代：宋

自在無拘束，逍遥裏外安。
頑情終不見，聖境類乎端。
機智將何用，幽深大道寬。
區分能解意，四季一周看。
逍遥詠·其一五
作者：宋太宗
朝代：宋

論功須是一陽初，二八調和作楷模。
固濟但牢封密閉，莫教中道有差殊。
依時消息專心記，在意停騰運火徐。
日月無虧明節候，從容願所不躊躇。
逍遥詠·其一五
作者：宋太宗
朝代：宋

達道真人見者稀，豈教容易等閑知。
陰陽造化無非實，天地元精動合宜。
功行三千須及物，還丹九轉上昇時。
忙中歲月忙中遣，我本愚來性不移。
逍遥詠·其一五
作者：宋太宗
朝代：宋

鉛汞精修鍊，陰陽協物情。
花開黄道正，藥就紫烟輕。
海嶠浮雲合，神光照室明。
彩霞高麗日，細意話長生。
逍遥詠·其一五
作者：宋太宗
朝代：宋

隨緣心不見，性各本來真。
惡事誇脣頰，愚癡似醉人。
忙忙何物有，急急利名親。
入定觀浮世，蒼生業感因。
逍遥詠·其一五
作者：宋太宗
朝代：宋

非來非去亦非忙，所是凡爲自短長。
專志比徒歸一等，誰知禮度畏三光。
相傳祇要達真境，勿說辛勤却易傷。
授得道心皆語默，四時八節順陰陽。
逍遥詠·其一八
作者：宋太宗
朝代：宋

一身獨善欲何之，爭及衣冠解撫綏。
浮世淺情無限量，愚蒙自是不相規。
直須憑仗分明說，語取靈源問得知。
要覓洞中閑日月，除將濟事謾非爲。
逍遥詠·其一八
作者：宋太宗
朝代：宋

世利貪拘束，欺心自不知。
一真求意在，四敘絕參差。
頓悟超諸聖，娛情改換癡。
生前如似夢，願重細推之。
逍遥詠·其一八
作者：宋太宗
朝代：宋

利鈍猶根性，無緣枉用心。
邪求皆是相，正定理玄深。
巧拙高含識，輕浮力不任。
大乘通語默，稽古便知今。
逍遥詠·其一八
作者：宋太宗
朝代：宋

宿願通賢聖，貪心勿强爲。
眼前銷惡趣，天鑒故無私。
如夢何光景，明神所在知。
精修觀出離，解脫影相隨。
逍遥詠·其一八
作者：宋太宗
朝代：宋

寂靜皆無語，其於理一般。
若非通秘奧，故是入微端。
善可名高尚，真乘智識寬。
天長與地久，萬物不相干。
逍遥詠·其一八
作者：宋太宗
朝代：宋

烘烘火色水中論，至寶須教鼎內存。
點化自然常在手，區分道理有玄門。
莫將容易誇言說，盡入虛無是我尊。
天動地神邪可畏，丹能飛走似雲奔。
逍遥詠·其一八
作者：宋太宗
朝代：宋

知之修鍊但辛勤，若志由來離六塵。
金鼎乍分紅燄火，月魂高鎖碧潭津。
深思五嶺凡間路，好作三天物外人。
萬里州通寬世俗，清虛境象善求真。
逍遥詠·其一八
作者：宋太宗
朝代：宋

見他顔貌未知年，便說人間壽一千。
修鍊要門皆的實，行持法度甚精專。
於身有益何般是，指口爲明道理全。
更擬細窮方外事，無言無語上青天。
逍遥詠·其一八
作者：宋太宗
朝代：宋

逍遥名不易，一法貫真宗。
入位誰分別，深玄隠大功。
杳冥難測度，象外理皆同。
洞府羣仙侶，三天順九重。
逍遥詠·其一八
作者：宋太宗
朝代：宋

靈芝出見少人知，此是含玄故不疑。
隠逸大同非妄想，精誠自化豈參差。
翺翔碧落乘雲駕，宛轉虹霓入室時。
至道就中升降等，凡田日用有盈虧。
逍遥詠·其一六
作者：宋太宗
朝代：宋

交結從頭有順違，方知霧散若雲飛。
超凡入聖含金體，拋棄迷蒙掛紫衣。
細認消停無遠近，分明意外隠玄機。
相逢配偶爲閑事，誰解調持得一歸。
逍遥詠·其一六
作者：宋太宗
朝代：宋

十洲洞府養神仙，歲說桑田屢變遷。
老子商周爲柱史，劉安拔宅上青天。
名山隠遁非堪守，鍊藥修真本自然。
想取儀形通感應，徒勞運智亂烹煎。
逍遥詠·其一六
作者：宋太宗
朝代：宋

善念銷嗔恚，無差本自然。
花開凡葉木，水打急風舡。
拘執恒如縛，能仁學昔賢。
神明皆正定，消息更深玄。
逍遥詠·其一六
作者：宋太宗
朝代：宋

大都滋味莫因循，減節從教歲月身。
述作比圖人世解，凡情謾說內丹真。
消停意上寬還遠，宗旨猶來最好親。
動靜機關勿勞苦，坎離卦象善調勻。
逍遥詠·其一六
作者：宋太宗
朝代：宋

志節還難得，剛柔說是非。
秋霜明至道，春日麗光輝。
桂影芳紅樹，馨香入紫微。
無窮天地理，語默自依依。
逍遥詠·其一六
作者：宋太宗
朝代：宋

栖心隠逸故非常，大約恒持要久長。
清浄好爲皆是益，周旋理度審安詳。
法乾馭物須平穩，順日成功自酌量。
倏忽之間堪疋配，臨時巧拙見圓方。
逍遥詠·其一六
作者：宋太宗
朝代：宋

求得真宗一，深知萬象清。
自然通感應，意外別長生。
學古身何措，輝華日瑩明。
誰窮天地理，去住兩無成。
逍遥詠·其一六
作者：宋太宗
朝代：宋

漸省虛名理，真求一味清。
目前皆是景，心內藴長生。
白露秋催促，紅花葉自輕。
物情歸即悟，疑滯兩無成。
逍遥詠·其一六
作者：宋太宗
朝代：宋

照然明道德，萬象有其端。
變化疑誰信，超凡入聖看。
幽玄深自在，眇邈就中難。
但味風塵裏，方知宇宙寬。
逍遥詠·其一六
作者：宋太宗
朝代：宋

還丹百數細須尋，以驗從來道理深。
火候混成如白屑，水中凝結是黄金。
循環復始周旋鼎，造化駈馳要用心。
消息玄門窮八卦，飛騰自在遠山岑。
逍遥詠·其一四
作者：宋太宗
朝代：宋

世界諸方聖，如同在眼前。
其於通要妙，便見理深玄。
法教窮難盡，周知本自然。
信誠含萬象，秘隠口親宣。
逍遥詠·其一四
作者：宋太宗
朝代：宋

崑崙山上聚神仙，羽駕爭行意不偏。
積雪遠看欹下界，巔峰高認湧流泉。
真空的實難堪比，異景皆從造化遷。
祕密豈教容易辨，玄中之外更深玄。
逍遥詠·其一四
作者：宋太宗
朝代：宋

水精宮殿月華明，白玉爲牆火不侵。
八境風高駢羽駕，九重天上絳霞深。
物情晃朗無遮隔，非是凡間比類尋。
汗漫真遊誰得到，桂花香潔影森森。
逍遥詠·其一四
作者：宋太宗
朝代：宋

燕雀不生鳳，陰陽一氣全。
無窮深可及，境象理推遷。
奚益其形化，平章語默玄。
終身何所役，道本豈私焉。
逍遥詠·其一四
作者：宋太宗
朝代：宋

玄門至道故無涯，自是人心所見邪。
智識未能通大藥，豈將容易擬榮家。
千年聖境何虛謬，百劫曾修不用遮。
龍虎欲成堪鍊鼎，勿爲利路亂交加。
逍遥詠·其一四
作者：宋太宗
朝代：宋

發願行平等，天觀必照知。
貪嗔常不見，善惡豈相規。
利益恒將正，勿教亂所思。
因緣如響合，變化杳無爲。
逍遥詠·其一四
作者：宋太宗
朝代：宋

至藥家家有，誰人解得麽。
玄通真法界，妙理諭恒河。
年歲銷風水，芝蘭間棘窠。
陰功陽造化，善少惡中多。
逍遥詠·其一四
作者：宋太宗
朝代：宋

誰知學道本來真，鉛汞爲媒最好親。
非是虛傳經歲月，自緣無識探龍津。
初凝白雪堪可貴，解點黄金妙入神。
術數催驅依造化，老顔改作後生人。
逍遥詠·其一四
作者：宋太宗
朝代：宋

貪染猶來理不通，虛勞歲月面西東。
從前自是凡心別，利益須歸上帝功。
洞府名高同景致，塵泥蹤跡莫知空。
去非但向鉛中作，變化飛騰大道雄。
逍遥詠·其一四
作者：宋太宗
朝代：宋

陽與陰和合，須從一字求。
分明皆是象，作相不能投。
舉措先真實，精麤各自柔。
恒持通覺悟，萬派水東流。
逍遥詠·其七
作者：宋太宗
朝代：宋

乘雲駕鶴自西東，修鍊真人意氣雄。
出離凡爲高見識，周旋道理遠懷通。
愚迷盡說皆非實，解者方知事不空。
宿業大都心外障，有緣歲月易成功。
八風雷動遶炎洲，巨海波浪四畔流。
鼠向此中毛骨異，布成將舊火燃休。
白銀絳闕光霞麗，紫玉黄芝瑞氣浮。
聖境山林人莫訝，延年皆是衆仙遊。
逍遥詠·其七
作者：宋太宗
朝代：宋

冥搜多景趣，悟則頓神清。
拘束終難得，沖和入道情。
知微通理性，滋味好研精。
妙用天然法，陰功藴大名。
逍遥詠·其七
作者：宋太宗
朝代：宋

清靜常清靜，緣來盡可行。
道高麋鹿性，庸識歲年輕。
日昃相依勢，花開觸處明。
是非論巧拙，達外福蒼生。
逍遥詠·其七
作者：宋太宗
朝代：宋

澤瀉池塘灌藥畦，太清雲黯步紅霓。
松花鍊鼎龍山側，甲第羣仙鳳鶴棲。
分別要從華等級，微言道泰物須齊。
自吟自詠求師侶，入品詩流旋作題。
逍遥詠·其七
作者：宋太宗
朝代：宋

物情通萬象，達者便忘機。
各具含靈性，狐疑有是非。
知天修福惠，如日瑩光輝。
認取好歧路，惡去善相依。
逍遥詠·其七
作者：宋太宗
朝代：宋

真一生天地，因依認宿緣。
智高通理性，凡下少周旋。
語默何奇絕，幽深隠聖賢。
誰人解我意，大道寸心玄。
逍遥詠·其七
作者：宋太宗
朝代：宋

逍遥名有理，得一便知空。
道本皆深邃，凡爲不易窮。
品流才雅淡，格致意潜通。
救世傳相益，因成順八風。
逍遥詠·其七
作者：宋太宗
朝代：宋

難求的當問愚癡，那箇堪言好事知。
名利猛貪無有足，多端動止沒規儀。
浮生不實將何用，欲把非常亂作爲。
謾語饒教能配類，一朝患害殢他誰。
逍遥詠·其七
作者：宋太宗
朝代：宋

靈草靈砂起自然，却將非外亂烹煎。
黄牙成土堪名藥，秋石爲胎本是鉛。
樂道逢來忻且喜，周知體認更完全。
陽施陰授宜消息，不識時人在眼前。
逍遥詠·其七
作者：宋太宗
朝代：宋

鸞棲洞府影交加，金鼎將成豈用誇。
向日迎陽爐上火，中秋望月桂開華。
丹砂伏定縱橫藥，白雪飛騰不離家。
一種爲鉛鉛自化，靈胎母子笑天涯。
逍遥詠·其三
作者：宋太宗
朝代：宋

停騰火候詰炎山，九轉方能濟世間。
玉蘂花開真可愛，紅爐鼎內境幽閑。
人逢藥就延長久，羽駕仙迎返少顔。
盡在目前非是遠，定知時日好登攀。
逍遥詠·其三
作者：宋太宗
朝代：宋

剛柔得所自安寧，五色霞光景象清。
龍倚穴吟雲雨至，虎依巖嘯澗風生。
從容海嶠非遥遠，倏忽煙蘿別有情。
誰到真空閑密地，火輪玉闕鎮常明。
逍遥詠·其三
作者：宋太宗
朝代：宋

含胎長養盡籠羅，豈離玄談道理麽。
狐兔幾曾能乳馬，麥田斷定不生禾。
目前便是真佳境，汞內消停自合和。
認取門庭深見解，紅砂奇異湧恒河。
逍遥詠·其三
作者：宋太宗
朝代：宋

恍惚人難曉，天仙語默玄。
修心無道理，終日自忙然。
我命真中趣，長生認宿緣。
機權饒使用，聖事不虛傳。
逍遥詠·其三
作者：宋太宗
朝代：宋

我自常安樂，凡情勿笑耶。
雲生諸洞府，棘不放仙花。
地卑三光照，天開五色霞。
未知何所是，善願理交加。
逍遥詠·其三
作者：宋太宗
朝代：宋

百法還丹數，玄門各自深。
真空光似日，解脫本由心。
迷惑終無應，精修重古今。
循環豈暫息，七寶聚高岑。
逍遥詠·其三
作者：宋太宗
朝代：宋

神仙上界道清虛，那箇何親那箇疏。
修鍊豈教人世識，歸真本是太陽居。
三天定相玄中得，一氣須聞妙更殊。
運偶不同他往日，老來自在見功夫。
逍遥詠·其三
作者：宋太宗
朝代：宋

逍遥通物性，大道有圓方。
山谷高深淺，人心自短長。
陰陽窮豈竭，造化入無疆。
塵埃飛作垢，驚雁不成行。
逍遥詠·其三
作者：宋太宗
朝代：宋

道法窮來理甚玄，知之修鍊口親傳。
棲真有象藏烏兔，自在遨遊本地仙。
赤水華池須是祕，黄牙寶鼎要精研。
靈胎變化無相剋，龍虎昇騰論汞鉛。
逍遥詠·其三
作者：宋太宗
朝代：宋

金鼎精須鍊，華池水火紅。
坎離能匹配，男女自相逢。
曩劫知因果，生前道不窮。
若修方寸是，發意便周通。
逍遥詠·其九
作者：宋太宗
朝代：宋

何人曉了是兼非，鉛汞從凡隠聖機。
福壽丹砂隨日變，長生藥鼎負龍威。
秦皇漢武終邪見，大道神仙在杳微。
學似牛毛成似角，故然堪笑兩無依。
逍遥詠·其九
作者：宋太宗
朝代：宋

含元得一本真宗，誤者平論總是空。
萬象都來皆備數，千言譬諭了然通。
才高俊彥優堪賞，竊祿偷安有異同。
唯願他心如似我，不教陷惡罪身中。
逍遥詠·其九
作者：宋太宗
朝代：宋

天地含清泰，陰陽道所成。
沖和玄妙術，勿訝說長生。
起信何疑誤，迷來却謗輕。
攝心歸正念，淡薄惡銷聲。
逍遥詠·其九
作者：宋太宗
朝代：宋

天界殊勝理，凡愚不易知。
曩因誰可究，淺近故懷疑。
的實歸真性，區邪入正持。
樂耶親大道，報應自然之。
逍遥詠·其九
作者：宋太宗
朝代：宋

巔峰一望不深潭，誰解緣情語話堪。
暗室自開明日月，道心奇異老山菴。
研窮妙理真消息，誡忌先賢讓不貪。
稽古尚爲今法則，愚蒙太甚苦談談。
逍遥詠·其九
作者：宋太宗
朝代：宋

戶牖常開閉，升沈倏忽中。
龍吟深邃理，虎嘯語言通。
南北思長遠，東西道不窮。
炎光收月魄，桂樹發花紅。
逍遥詠·其九
作者：宋太宗
朝代：宋

探玄何妙理，元化得均勻。
去住分明紀，終期遠大親。
物華堪賞詠，離撓最名珍。
碧落翻霞彩，千秋不老春。
逍遥詠·其九
作者：宋太宗
朝代：宋

猶龍景象駕翔鸞，道在虛無天地間。
一二合將歸大體，五千言外不開關。
儀形眇邈難相類，聖跡希夷語默閑。
昔日西遊如似夢，化胡異域却應還。
逍遥詠·其九
作者：宋太宗
朝代：宋

豈將容易話長生，辛苦徒勞業未精。
安肯便教貪上得，先須禮讓後純誠。
絳霄音旨人難解，白雪消停豎有橫。
象外仙山諸境趣，若非修鍊躡三清。
逍遥詠·其九
作者：宋太宗
朝代：宋

道德誰分別，逍遥我自由。
時情人不達，深理少相投。
己是終無益，非他作逗留。
奈何爲各異，未定復還休。
逍遥詠·其二
作者：宋太宗
朝代：宋

大道虛無境，信之則有靈。
幽深玄妙理，運轉幾曾停。
拘束從何益，周通靜杳冥。
真空非作相，善應保安寧。
逍遥詠·其二
作者：宋太宗
朝代：宋

彩雲輕舉壓天津，舞鶴迎鸞自在身。
蟾影枝開三島樹，桃花風弄十洲春。
相傳靈異無虛說，道理分明盡是真。
但信此中深護慎，修行所願勿因循。
逍遥詠·其二
作者：宋太宗
朝代：宋

於身日毅但多爲，賢聖何曾免是非。
大道幾時明鄙隔，真宗隠顯在玄機。
周知物理通還感，俯仰從來有順違。
宜且守恒存禮讓，難中輕重兩相依。
逍遥詠·其二
作者：宋太宗
朝代：宋

無爲道大入幽玄，幾許風光慕昔賢。
對境盡同閑見識，忙中皆是急相煎。
配匹直須寬雅淡，會有逢時不偶然。
修鍊但教堅志氣，參詳穩審更周旋。
逍遥詠·其二
作者：宋太宗
朝代：宋

精心求一善，一善許相宗。
利物無窮盡，分明理道通。
正邪名恍惚，曉悟見真空。
象外行持法，玄言顯聖功。
逍遥詠·其二
作者：宋太宗
朝代：宋

逍遥安且定，但信莫懷疑。
大海波中水，狂風樹擺枝。
樂天分造化，慧眼細觀之。
方寸無諸惡，恒將利益持。
逍遥詠·其二
作者：宋太宗
朝代：宋

逍遥理路達三清，非是尋常取次名。
此語不宗凡見識，籠羅大象顯昭明。
傍通照料周遮遠，異境凡從智慧生。
言丈室中誰口默，真心傳受一般平。
大道逢來是宿緣，終期定可訪真仙。
山中修鍊非州郡，城裏無荒隠市鄽。
祕術豈教容易得，幽深還許遞相傳。
超凡入聖渾閑事，問取人間十洞天。
逍遥詠·其二
作者：宋太宗
朝代：宋

遁跡深巖谷，身閑未是閑。
研窮堪語默，寂靜杳冥間。
秘密逢邪見，難開大道關。
金丹無效用，弗可返童顔。
逍遥詠·其二
作者：宋太宗
朝代：宋

雅澹玄中得，常人故不知。
幽深無遠近，道外細推之。
碧落神仙境，烟霞日月隨。
參詳寰宇內，邪正豈相離。
逍遥詠·其二
作者：宋太宗
朝代：宋

鶴骨巖巖混世間，不侵寒暑似童顔。
精神爽麗方干典，舉步如飛思慮閑。
起坐問他修鍊法，亂將詞理勿交關。
生來靜却凡愚見，又說三仙有大還。
逍遥詠·其二〇
作者：宋太宗
朝代：宋

一受諸同氣，熙和理道平。
乘雲無滯礙，大樹種而生。
塵垢勿教染，江河順不爭。
機智潜棄用，方顯貴佳名。
逍遥詠·其二〇
作者：宋太宗
朝代：宋

五金并八石，一一注仙經。
雅有深仁行，無非不暫停。
日華精汞法，月魄鍊砂靈。
入聖超凡骨，變化本真形。
逍遥詠·其二〇
作者：宋太宗
朝代：宋

因緣業障遇真稀，黄帝乘龍豈是非。
達識尚凝常恍惚，愚蒙學解故相違。
華池秘密人天授，神室光揚日月輝。
智者無言皆口嘿，敢將容易論玄機。
逍遥詠·其二〇
作者：宋太宗
朝代：宋

得一便須休，真空象外求。
昭然寬世界，幻化似浮漚。
秘隠玄中理，幽深事莫投。
天涯無畔岸，寶月順波流。
逍遥詠·其二〇
作者：宋太宗
朝代：宋

表裏分明說，深窮妙更玄。
愚迷行不到，聖事法中傳。
欲界情無定，真空本自然。
今生隨曩劫，清浄照三天。
逍遥詠·其二〇
作者：宋太宗
朝代：宋

還源根本杳難窮，祕密玄微造化中。
白日昏迷常不見，青龍霧曉大家同。
陰陽表裏和煙碧，天地相鮮似火紅。
直要審詳知道理，丹成千載上昇功。
逍遥詠·其二〇
作者：宋太宗
朝代：宋

鉛汞丹方不謾論，同歸一體有玄門。
剛柔産取黄牙樹，遠近先明赤水魂。
化質昭然清日月，縱橫無礙杳乾坤。
龍吟虎嘯真非是，霧散雲飛似雨奔。
逍遥詠·其五
作者：宋太宗
朝代：宋

一法從何有，三皇五帝前。
周知多異境，猛利要精專。
我命須依道，陰功及物緣。
善心通感應，動靜理深玄。
逍遥詠·其五
作者：宋太宗
朝代：宋

我說逍遥理，其如要妙深。
悟來時頃刻，迷者豈通尋。
達即隨情遣，真緣不可侵。
從來皆是事，巧拙在人心。
逍遥詠·其五
作者：宋太宗
朝代：宋

清靜人安樂，恒持要久長。
秋天澄皓色，春日發輝光。
一氣從初立，三才位不忙。
羣生如似夢，甚處得馨香。
逍遥詠·其五
作者：宋太宗
朝代：宋

濟世勤行任百年，方知大道自昭宣。
休誇解變黄金術，誰信空磨白玉穿。
智慧宜從高見識，陰功及物最彌堅。
是非達取此言語，宇宙常存隠聖賢。
逍遥詠·其五
作者：宋太宗
朝代：宋

無名蹤跡故難興，智者消詳冷似冰。
廓落異端隨日變，乖違法度受天懲。
機關勿使招他謗，亮直溫和自舉升。
好事相宗堪軌範，方言內外一般稱。
逍遥詠·其五
作者：宋太宗
朝代：宋

玄之玄又見真空，巧拙臨時要妙中。
大智伏藏知遠近，纖微盡達了然通。
周旋物性誰區別，坦蕩由來是且同。
境致三才隨有位，神光照室瑩西東。
逍遥詠·其五
作者：宋太宗
朝代：宋

皇天無不照，福業重來輕。
背正堪何益，歸真道自成。
本元宗一體，功行錄三清。
幾許解吾意，慈悲利益平。
逍遥詠·其五
作者：宋太宗
朝代：宋

逍遥人控鶴，碧落壓天津。
達理通含識，虛無即是真。
河車誰肯信，鉛汞本相親。
造化皆如此，今緣論宿因。
逍遥詠·其五
作者：宋太宗
朝代：宋

逍遥裏外混諸天，澹蕩其中四敘間。
拂拭塵埃明印月，徧驅神鬼鎖驪山。
裝添出沒何奇異，祕隠藏真未是閑。
但好消詳清景內，勿生疑慮動機關。
逍遥詠·其五
作者：宋太宗
朝代：宋

靈藥從來隠聖機，何人得達到玄微。
真空入有皆知實，運化功能到者稀。
汞裏金牙堪可重，爐中白雪共含輝。
勿令陰氣侵陽位，走作丹砂赫弈飛。
逍遥詠·其八
作者：宋太宗
朝代：宋

千般萬類不相逢，天地尊地卑豈易窮。
海岳高深隨日轉，神仙聚樂隠塵中。
鮮求名利知貪少，多事閑忙總是空。
幾箇心賢平坦蕩，十洲三島自從容。
逍遥詠·其八
作者：宋太宗
朝代：宋

天上與人間，賢愚不暫閑。
精修歸至理，道大隠玄關。
聖境皆奇絕，凡情豈易攀。
羣仙寬坦蕩，却老盡童顔。
逍遥詠·其八
作者：宋太宗
朝代：宋

氣類須相假，陰陽造化成。
離凡知有聖，得外更求精。
先秘庚辛理，後傳戊己名。
真鉛歸一體，交感自長生。
逍遥詠·其八
作者：宋太宗
朝代：宋

真境堪依仗，周遷四敘移。
人忙閑聖跡，心達罷狐疑。
俊造皆流品，逢能即是師。
二從寒暑變，龍浴鳳皇池。
逍遥詠·其八
作者：宋太宗
朝代：宋

窮真妙理訪仙鄉，雲水青山地久長。
聞說洞中諸境異，誰知鼎內有非常。
遭逢祇是因緣感，費力無成枉用忙。
瑞氣青天含象彩，十洲閑坐論陰陽。
逍遥詠·其八
作者：宋太宗
朝代：宋

經心玄妙理，道德念陰符。
九轉金丹鼎，三才玉匱書。
恒常皆隠秘，達者見清虛。
倏忽神明意，先賢覺自愚。
逍遥詠·其八
作者：宋太宗
朝代：宋

誰測玄機聖，天功地久長。
羣生皆是性，道德有圓方。
妍醜隨情意，於戲細酌量。
達人知淡泊，默默見非常。
逍遥詠·其八
作者：宋太宗
朝代：宋

逍遥我命在玄穹，鶴宿霞栖景致中。
自得安寧兼養道，更將利益屏羣雄。
淵深引古知今用，劈斫區分盡可通。
和暢五音從豁達，乾坤之內靄溟濛。
逍遥詠·其八
作者：宋太宗
朝代：宋

道高人世禮周旋，語默如癡似不言。
冼滌要教心地靜，狐疑勿類水萍翻。
經書說盡修真理，歲月休防罷引援。
雅合無爲深見識，陰陽去住促寒暄。
逍遥詠·其八
作者：宋太宗
朝代：宋

離男坎女甚清廉，金鼎分毫上火炎。
莫把餘心懷利用，古先學士誡無厭。
深藏異寶參詳理，已漸成形旋要添。
運轉但教經歲月，光揚溢目衆人瞻。
逍遥詠·其六
作者：宋太宗
朝代：宋

一法歸千法，真如即是真。
迷情終不見，達了悟知因。
海納分他境，心平故可親。
但明修鍊路，善業盡隨身。
逍遥詠·其六
作者：宋太宗
朝代：宋

何處堪依仗，經心便皺眉。
世情多詭詐，業重信愚癡。
取次招他謗，違非不自知。
貌恭無德行，禍福在修持。
小人以小善爲無益而弗爲也，以小惡爲無傷而弗去也，此正在改過修持爾。
虛無知大道，極意思悠然。
摩日雲中雁，瀟湘水似天。
孤峰高遠近，寶月瑩團圓。
信解明開悟，青霄在目前。
逍遥詠·其六
作者：宋太宗
朝代：宋

口稱千歲少年顔，不是天人即地仙。
四海五湖皆徧歷，十洲三島去周遷。
道高舉措何優劣，精彩非常語更賢。
物理開襟通象外，未知幾許達深玄。
逍遥詠·其六
作者：宋太宗
朝代：宋

天生顔貌幾何般，鶴骨餐霞厭俗觀。
赤水華池誰法則，白銀爲闕又堪看。
來傳音旨俱然混，位有尊卑勿異端。
逆順之中關理性，心田靜外豈相干。
逍遥詠·其六
作者：宋太宗
朝代：宋

得道超凡聖，逍遥本是緣。
羣迷難解會，我且不虛傳。
但信恒無斷，精窮用意專。
審聽明譬諭，勿被俗情牽。
逍遥詠·其六
作者：宋太宗
朝代：宋

日照光文彩，周通無不關。
天恩功最大，地載莫休閑。
絕頂孤松老，飛雲野鶴還。
玄珠名隠奧，杳靄路岐間。
逍遥詠·其六
作者：宋太宗
朝代：宋

時人不識理深玄，細意精修補業牽。
幻化杳冥隨物性，虛無豈是亂相遷。
龍飛入位真堪仰，虎伏休閑有自然。
洞裏煙霞何縹緲，神仙景致沒休年。
逍遥詠·其六
作者：宋太宗
朝代：宋

道者强名立，清虛隠顯深。
欲行千里路，別探一般心。
景象空天遠，何勞意馬尋。
玄談通智慧，曩劫至從今。
逍遥詠·其六
作者：宋太宗
朝代：宋

還丹未就且降魔，二八從教細攪和。
離火摧駈凡入聖，坎鉛功力甚僂儸。
紅塵自化真堪貴，白雪增盈不用多。
九轉龍吟成虎嘯，人非人是狀巍峨。
逍遥詠·其六
作者：宋太宗
朝代：宋

青松本不樹蕭條，學士因何智自勞。
金水朗然明皎潔，雪山堆積就中高。
志心但覓三神藥，凡目難觀萬里毫。
我獨閑吟誰解意，悠哉麗日壓靈鼇。
逍遥詠·其四
作者：宋太宗
朝代：宋

人心多是少相投，非識塵中上品流。
不見真宗歸物理，難知妙道後先休。
生前內鼎宜烹鍊，殊勝華池好漸修。
但見完全憑土德，能調火候藥皆秋。
逍遥詠·其四
作者：宋太宗
朝代：宋

休話還丹大鼎滬，我緣經歷盡皆虛。
人間豈有神仙藥，天上難開玉匱書。
彭祖自勞閑歲月，穆王謾說走龍駒。
矜孤恤寡行公道，此乃名爲利益殊。
逍遥詠·其四
作者：宋太宗
朝代：宋

修鍊求真一，沖和本自然。
希夷光滿月，響應真如弦。
苦學周知易，難窮語默玄。
成功兼積德，別有洞中天。
逍遥詠·其四
作者：宋太宗
朝代：宋

剛氣縱橫合，無人到所思。
浮生看即易，至理杳難知。
返覆因興念，恒持入遠期。
孤雲霄漢外，花見晚霜悲。
逍遥詠·其四
作者：宋太宗
朝代：宋

天非愛道許人修，學士愚迷不到頭。
內境擬將何所用，杳知深邃故難求。
丹霞隠密堪依仗，雪月縱橫入品流。
消息頓然潜世慮，凡岐聖路有剛柔。
逍遥詠·其四
作者：宋太宗
朝代：宋

我達逍遥理，陰陽運五行。
道從初一變，德合混三清。
聖境堪依仗，狐疑事不成。
異端違雅淡，返禍自輕生。
逍遥詠·其四
作者：宋太宗
朝代：宋

泥丸本是命根宮，消息臨時語話通。
大道比來行氣術，其餘效驗藉陰功。
物情之理皆清浄，造化玄微事莫同。
珍重此言深可意，腹中日運鼎花空。
逍遥詠·其四
作者：宋太宗
朝代：宋

清虛閑靜得，奉道見真歸。
契合皆堪用，因緣事好依。
精誠求諦信，須有是兼非。
豁達幽深遠，奧妙入玄機。
逍遥詠·其四
作者：宋太宗
朝代：宋

玄機聖境謾勞心，何似窮研道理深。
升降自然隨我命，莫教虛度向光陰。
幾人達得幽閑趣，如樹爭高力不任。
闇裏差殊終墜墮，神仙尚恐有飛沈。
逍遥詠·其四
作者：宋太宗
朝代：宋

羣生各自意，未有一般般。
名利貪嗔賊，愚迷道路寬。
避煩如雨散，清靜入雲端。
善想因緣理，經窮子細看。
句
作者：宋太祖
朝代：宋

未离海底千山黑，纔到天中万国明。
句
作者：宋太祖
朝代：宋

未離海底千山黑，纔到天中萬國明。
日詩
作者：宋太祖
朝代：宋

欲出未出光辣達，千山萬山如火發。
須臾走向天上來，逐却殘星趕却月。
蝶恋花
作者：宋媛
朝代：宋
体裁：词

云破蟾光穿晓户。攲枕凄凉，多少伤心处。惟有相思情最苦。檀郎咫尺千山阻。莫学飞花兼落絮。摇荡春风，迤逦抛人去。结尽寸肠千万缕。如今认得先辜负。
蝶恋花·云破蟾光穿晓户
作者：宋媛
朝代：宋
体裁：词

云破蟾光穿晓户。敧枕凄凉，多少伤心处。惟有相思情最苦。檀郎咫尺千山阻。莫学飞花兼落絮。摇荡春风，迤逦抛人去。结尽寸肠千万缕。如今认得先辜负。
蝶戀花
作者：宋媛
朝代：宋

雲破蟾光穿曉戶。敧枕淒涼，多少傷心處。惟有相思情最苦。檀郎咫尺千山阻。莫學飛花兼落絮。搖盪春風，迤邐拋人去。結盡寸腸千萬縷。如今認得先辜負。
阮郎归·东风成阵送春归
作者：宋媛
朝代：宋
体裁：词

东风成阵送春归。庭花高下飞。柔条缭绕入帘帏。斑斑装舞衣。云鬓乱，坐偷啼。郎来何负期。人生恰似这芳菲。芳菲能几时。
阮郎歸
作者：宋媛
朝代：宋

東風成陣送春歸。庭花高下飛。柔條繚繞入簾幃。斑斑裝舞衣。雲鬢亂，坐偷啼。郎來何負期。人生恰似這芳菲。芳菲能幾時。
九月二十二日晚秋曲宴
作者：宋孝宗
朝代：宋

昊穹垂佑福群生，凉德惟知监守成。
禾黍三登占叶气，箫韶九奏播欢声。
未央秋晚林塘静，太液波閒殿阁明。
嘉与臣邻同燕乐，益修庶政答丕平。
九月二十二日晚秋曲宴
作者：宋孝宗
朝代：宋

昊穹垂祐福群生，凉德惟知監守成。
禾黍三登占叶氣，簫韶九奏播歡聲。
未央秋晚林塘靜，太液波閒殿閣明。
嘉與臣鄰同燕樂，益修庶政答丕平。
俞延禧進古澗松以詩賜之
作者：宋孝宗
朝代：宋

犖确奔流瀉玉虹，凜然雲幹擬蟠空。
紅塵車馬稠如織，夢入蒼煙萬壑風。
冷泉堂
作者：宋孝宗
朝代：宋

山中秀色何佳哉，一峯独立名飞来。
参差翠麓俨如画，石骨苍润神所开。
忽开彷像来宫囿，指顾已惊成列岫。
规模绝似灵隠前，面势恍疑天竺后。
孰云人力非自然，千岩万壑藏云烟。
上有峥嵘倚空之翠岭，下有潺湲漱玉之飞泉。
一堂虚敞临清沼，密荫交加森羽葆。
山头草木四时春，阅尽岁寒人不老。
圣心仁智情幽閒，壶中天地非人间。
蓬莱方丈渺空阔，岂若坐对三神山。
日长雅趣超尘俗，散步逍遥快心目。
山光水色无尽时，长将挹向杯中渌。
冷泉堂
作者：宋孝宗
朝代：宋

山中秀色何佳哉，一峯獨立名飛來。
參差翠麓儼如畫，石骨蒼潤神所開。
忽開彷像來宮囿，指顧已驚成列岫。
規模絕似靈隠前，面勢恍疑天竺後。
孰云人力非自然，千巖萬壑藏雲烟。
上有崢嶸倚空之翠嶺，下有潺湲漱玉之飛泉。
一堂虛敞臨清沼，密蔭交加森羽葆。
山頭草木四時春，閲盡歲寒人不老。
聖心仁智情幽閒，壺中天地非人間。
蓬萊方丈渺空闊，豈若坐對三神山。
日長雅趣超塵俗，散步逍遥快心目。
山光水色無盡時，長將挹向杯中淥。
句·其一
作者：宋孝宗
朝代：宋

閭閻多勃鬰，有愧此閒身。
句·其一
作者：宋孝宗
朝代：宋

闾阎多勃鬰，有愧此閒身。
句·其三
作者：宋孝宗
朝代：宋

富貴必從勤苦得，男兒須讀五車書。
句·其二
作者：宋孝宗
朝代：宋

稱此一天風月好，橘香酒熟待君來。
和史浩曲宴澄碧殿詩
作者：宋孝宗
朝代：宋

揖遜荷帝堯，寅恭五元禩。
治道貴清靜，聖言有深旨。
誰歌元首明，自得股肱喜。
躋民期仁壽，距肯中道止。
力農樂彼田，坐賈安於市。
歲行閲豐登，國論銷委靡。
予力初何能，濟濟頼多士。
矧予有元老，中立而不倚。
居東逾三年，不遠來千里。
未遂赤松遊，輟誦青琅蘂。
皓首持六經，日侍明光裏。
翼乎鴻遇風，縱矣魚在水。
儒行絕瑕疵，道心無塵滓。
挺挺松柏姿，巉巉山岳峙。
予惟日萬幾，至仁同一視。
西成錫小宴，促坐才尺咫。
湛露愧歌周，置酒非封齒。
歸美見新詩，如卿能有幾。
眷言澄碧行，勝賞得迂趾。
亦屢引公卿，對此談政理。
虛心欲受人，忠言資逆耳。
朕瘠天下肥，至樂無易此。
頗念文武疆，六合尚殊軌。
東都會諸侯，宣王昔於是。
期爾罄嘉謀，使我勳業起。
勿以方燕頤，所書聊復爾。
巵酒正須釂，話言未能已。
都護萬年觴，何當至庭戺。
文章藉老手，直筆中興紀。
載嘉矍鑠翁，焉得辭骫骳。
和史浩曲宴澄碧殿诗
作者：宋孝宗
朝代：宋

揖逊荷帝尧，寅恭五元禩。
治道贵清静，圣言有深旨。
谁歌元首明，自得股肱喜。
跻民期仁寿，距肯中道止。
力农乐彼田，坐贾安于市。
岁行阅丰登，国论销委靡。
予力初何能，济济頼多士。
矧予有元老，中立而不倚。
居东逾三年，不远来千里。
未遂赤松游，辍诵青琅蘂。
皓首持六经，日侍明光裏。
翼乎鸿遇风，纵矣鱼在水。
儒行绝瑕疵，道心无尘滓。
挺挺松柏姿，巉巉山岳峙。
予惟日万几，至仁同一视。
西成锡小宴，促坐才尺咫。
湛露愧歌周，置酒非封齿。
归美见新诗，如卿能有几。
眷言澄碧行，胜赏得迂趾。
亦屡引公卿，对此谈政理。
虚心欲受人，忠言资逆耳。
朕瘠天下肥，至乐无易此。
颇念文武疆，六合尚殊轨。
东都会诸侯，宣王昔于是。
期尔罄嘉谋，使我勋业起。
勿以方燕颐，所书聊復尔。
巵酒正须釂，话言未能已。
都护万年觞，何当至庭戺。
文章藉老手，直笔中兴纪。
载嘉矍铄翁，焉得辞骫骳。
新晴有感
作者：宋孝宗
朝代：宋

春風歸草木，曉日麗山河。
物滯欣逢泰，時豐自此多。
神州應未遠，當繼沛中歌。
新秋雨過述懷
作者：宋孝宗
朝代：宋

雨聲亂秋聲，驅暑逾南海。
凉月倍清輝，細雲變文彩。
長空肅無限，遠山青不改。
沉吟感素商，凄清鳴萬籟。
平生雄武心，覽鏡朱顔在。
豈惜常憂勤，規恢須廣大。
比幸玉津园纵观春事适霁色可喜待制洪迈有诗因同其韵
作者：宋孝宗
朝代：宋

春郊柔绿遍桑麻，小驻芳园览物华。
应信吾心非暇逸，顿回晴意绝咨嗟。
每思富庶将同乐，敢务游畋漫自夸。
不似华清当日事，五家车骑烂如花。
比幸玉津園縱觀春事適霽色可喜待制洪邁有詩因同其韻
作者：宋孝宗
朝代：宋

春郊柔綠遍桑麻，小駐芳園覽物華。
應信吾心非暇逸，頓回晴意絕咨嗟。
每思富庶將同樂，敢務游畋漫自誇。
不似華清當日事，五家車騎爛如花。
游玉津园赐皇太子以下官
作者：宋孝宗
朝代：宋

一天秋色破寒烟，别籞连堤压巨川。
欣见岁功成万宝，因行射礼命群贤。
腾腾喜气随飞羽，袅袅凄风入控弦。
文武从来资并用，酒余端有侍臣篇。
潛邸恭和御製凈明院梅巖詩
作者：宋孝宗
朝代：宋

秀色環亭擁霽霞，修筠冰艷數枝斜。
東君欲奉天顔喜，故遣融和放早花。
潜邸恭和御制凈明院梅岩诗
作者：宋孝宗
朝代：宋

秀色环亭拥霁霞，修筠冰艷数枝斜。
东君欲奉天颜喜，故遣融和放早花。
秋日临幸秘书省因成近体诗一首赐丞相史浩以下
作者：宋孝宗
朝代：宋

玉轴牙籤焕宝章，簪绅侍列映秋光。
宴开芳阁儒风盛，坐对蓬山逸兴长。
稽古右文惭菲德，礼贤下士法前王。
欲臻至治观熙洽，更罄嘉谋为赞襄。
秋日臨幸祕書省因成近體詩一首賜丞相史浩以下
作者：宋孝宗
朝代：宋

玉軸牙籤煥寶章，簪紳侍列映秋光。
宴開芳閣儒風盛，坐對蓬山逸興長。
稽古右文慚菲德，禮賢下士法前王。
欲臻至治觀熙洽，更罄嘉謀爲贊襄。
西太乙宫陈朝桧
作者：宋孝宗
朝代：宋

道人手种几生前，鹤骨龙姿尚宛然。
双榦一先神物化，九朝三见太平年。
忽惊华构依岩出，乞与佳名到处传。
此柏未枯君记取，灰心聊伴小乘禅。
西太乙宮陳朝檜
作者：宋孝宗
朝代：宋

道人手種幾生前，鶴骨龍姿尚宛然。
雙榦一先神物化，九朝三見太平年。
忽驚華構依岩出，乞與佳名到處傳。
此柏未枯君記取，灰心聊伴小乘禪。
賜圓覺寺僧德信·其一
作者：宋孝宗
朝代：宋

古寺春山青更妍，長松修竹翠含煙。
汲泉擬欲增茶興，暫就僧房借榻眠。
賜圓覺寺僧德信·其二
作者：宋孝宗
朝代：宋

坐久方知春晝長，靜中心地自清凉。
人人圓覺何曾覺，但見塵勞盡日狂。
賜趙士忠二首·其一
作者：宋孝宗
朝代：宋

職事煩填委，文墨分消散。
馳翰未暇食，日昃不知晏。
沈迷簿書領，回回自昏亂。
釋此出西城，登高且遊觀。
方塘含白水，中有鳬與雁。
安得肅肅羽，從爾游波瀾。
賜趙士忠二首·其二
作者：宋孝宗
朝代：宋

志士惜日短，愁人知夜長。
攝衣步前庭，仰觀南雁翔。
淳景隨形運，流響歸空房。
清風何飄飄，微月出西方。
繁星依青天，列宿自成行。
蟬鳴高樹間，野鳥號東廂。
纖雲時髣髴，渥露沾我裳。
良時無停景，北斗忽低昂。
常恐寒節至，凝氣結爲霜。
落葉隨風摧，一絕如流光。
赐赵士忠二首·其一
作者：宋孝宗
朝代：宋

职事烦填委，文墨分消散。
驰翰未暇食，日昃不知晏。
沈迷簿书领，回回自昏乱。
释此出西城，登高且游观。
方塘含白水，中有鳬与雁。
安得肃肃羽，从尔游波澜。
送虞丞相撫蜀
作者：宋孝宗
朝代：宋

一德如公豈合閑，聊分西面欲憂寬。
不辭論道虛台席，暫假宣威築將壇。
風教已興三蜀靜，干戈載戢萬方安。
歸來尚想終霖雨，未許鄉人衣錦看。
遊玉津園賜皇太子以下官
作者：宋孝宗
朝代：宋

一天秋色破寒煙，別籞連隄壓巨川。
欣見歲功成萬寶，因行射禮命群賢。
騰騰喜氣隨飛羽，嫋嫋凄風入控弦。
文武從來資並用，酒餘端有侍臣篇。
題刁光胤畫冊·五羊圖
作者：宋孝宗
朝代：宋

霜風不動節毛塵，同沐中原水草春。
蘇武還朝典屬國，一時高爵豈庸人。
題刁光胤畫冊·江南風景圖
作者：宋孝宗
朝代：宋

秋雨池塘透晚凉，蜻蜓飛處白蘋香。
江南風景堪圖畫，怪得先生一□長。
題刁光胤畫冊·竹菊圖
作者：宋孝宗
朝代：宋

賦得閒情思獨工，想携巵酒對芳叢。
鉛華不爲春爭艷，留得先生醉頰紅。
題刁光胤畫冊·芙蓉泉石圖
作者：宋孝宗
朝代：宋

託根不與鞠爲雙，歷盡霜風未肯降。
本自無心那有怨，年年清艷照秋江。
題刁光胤畫冊·葵石圖
作者：宋孝宗
朝代：宋

中央正色殊堪重，况復丹心向太陽。
可信化工深意在，只教此本染宮黄。
題刁光胤畫冊·蜂蝶戲貓圖
作者：宋孝宗
朝代：宋

白澤形容玉兔毛，紛紛鼠輩命難逃。
後村詩與涪翁詠，未及崔公一議高。
題刁光胤畫冊·雙飛蛺蝶圖
作者：宋孝宗
朝代：宋

融融風日雜花開，一雨凋殘滿綠苔。
倘有紅粧來拾翠，無端蝴蝶鬭飛來。
題刁光胤畫冊·雪景水仙圖
作者：宋孝宗
朝代：宋

黄冠翠帔玉爲姿，何處春風一見之。
未到湘江清絕地，試看山谷老人詩。
題刁光胤畫冊·雪松圖
作者：宋孝宗
朝代：宋

夢中衣褐定何祥，明眎由來世澤長。
誰擬前身是韓子，爲他毛穎著文章。
題刁光胤畫冊·雪裏山茶圖
作者：宋孝宗
朝代：宋

一枝殘雪照山城，春意原非復後生。
羞把紅顔媚兒女，梅兄知我歲寒情。
題張曲江像
作者：宋孝宗
朝代：宋

鹿入深宮花解愁，牛登高鼎餗傷休。
當時若聽履霜語，豈到峩嵋山盡頭。
題皇雩山圖
作者：宋孝宗
朝代：宋

仙鵝飛去是何年，靈蹟猶存古嶺邊。
藤老龍蟠疑護法，山幽禽語是逃禪。
手攀古木身忘倦，口吸香泉骨欲仙。
鄰叟不知唐世遠，猶言謝母舊因緣。
題金山
作者：宋孝宗
朝代：宋

屹然山立枕中流，彈壓東南二百州。
狂虜來臨須破膽，何勞平地戰貔貅。
题刁光胤画册·双飞蛱蝶图
作者：宋孝宗
朝代：宋

融融风日杂花开，一雨凋残满绿苔。
倘有红粧来拾翠，无端蝴蝶斗飞来。
题刁光胤画册·江南风景图
作者：宋孝宗
朝代：宋

秋雨池塘透晚凉，蜻蜓飞处白苹香。
江南风景堪图画，怪得先生一□长。
题刁光胤画册·竹菊图
作者：宋孝宗
朝代：宋

赋得閒情思独工，想携巵酒对芳丛。
铅华不为春争艷，留得先生醉颊红。
题刁光胤画册·芙蓉泉石图
作者：宋孝宗
朝代：宋

託根不与鞠为双，历尽霜风未肯降。
本自无心那有怨，年年清艷照秋江。
题刁光胤画册·葵石图
作者：宋孝宗
朝代：宋

中央正色殊堪重，况復丹心向太阳。
可信化工深意在，只教此本染宫黄。
题刁光胤画册·雪松图
作者：宋孝宗
朝代：宋

梦中衣褐定何祥，明视由来世泽长。
谁拟前身是韩子，为他毛颖着文章。
题刁光胤画册·雪裏山茶图
作者：宋孝宗
朝代：宋

一枝残雪照山城，春意原非復后生。
羞把红颜媚儿女，梅兄知我岁寒情。
题张曲江像
作者：宋孝宗
朝代：宋

鹿入深宫花解愁，牛登高鼎餗伤休。
当时若听履霜语，岂到峩嵋山尽头。
题皇雩山图
作者：宋孝宗
朝代：宋

仙鹅飞去是何年，灵蹟犹存古岭边。
藤老龙蟠疑护法，山幽禽语是逃禅。
手攀古木身忘倦，口吸香泉骨欲仙。
邻叟不知唐世远，犹言谢母旧因缘。
高宗皇帝挽詞·其一
作者：宋孝宗
朝代：宋

草昧千齡旦，飈回九縣塵。
皇天開我宋，丹極下真人。
指顧山河定，歡呼曆數新。
斷鼇重立極，更與物爲春。
高宗皇帝挽詞·其三
作者：宋孝宗
朝代：宋

揖遜光堯德，重華愧有虞。
居然將菲質，正爾紹皇圖。
履燾兼君父，文明炤典印謨。
大恩渾未報，血泪一時俱。
高宗皇帝挽詞·其二
作者：宋孝宗
朝代：宋

赤伏興王業，巍巍四十年。
佛狸方送死，天馬合爭先。
自厭兵車會，親提造化權。
此疆并爾界，恩德到淵泉。
高宗皇帝挽詞·其五
作者：宋孝宗
朝代：宋

夢斷堯千歲，神遊漢五陵。
洛京元在望，禹穴且相仍。
仗衛凄烟合，笳簫凍雨凝。
漫磨千丈石，未是頌中興。
高宗皇帝挽詞·其四
作者：宋孝宗
朝代：宋

不謂神仙窟，今時異昔時。
鼎湖龍去遠，社首鳳來遲。
顧畢三年制，驚聞七月期。
痛心思繼代，不忘有聲詩。
高宗皇帝挽词·其一
作者：宋孝宗
朝代：宋

草昧千龄旦，飈回九县尘。
皇天开我宋，丹极下真人。
指顾山河定，欢呼历数新。
断鳌重立极，更与物为春。
高宗皇帝挽词·其三
作者：宋孝宗
朝代：宋

揖逊光尧德，重华愧有虞。
居然将菲质，正尔绍皇图。
履焘兼君父，文明照典印谟。
大恩浑未报，血泪一时俱。
潇湘八景·江天暮雪
作者：宋宁宗
朝代：宋

朔吹扫氛埃，同云暝不开。
千山飞鸟尽，一水泝舟回。
波面散铅汞，林梢已泻瑰。
怀人留剡棹，野店且新醅。
潇湘八景·洞庭秋月
作者：宋宁宗
朝代：宋

白水连天远，吴淞一幅秋。
橘洲冰魄满，竹阁桂华留。
鳬雁不饮啄，鱼龙与拍浮。
垂虹寓今夕，清胜庾公楼。
潇湘八景·渔村夕照
作者：宋宁宗
朝代：宋

林表堕金鸦，孤村三两家。
晴光明浦溆，红影带蒹葭。
傍舍收鱼网，隔溪横钓槎。
炊烟未篝火，新月一鈎斜。
潇湘八景·潇湘夜雨
作者：宋宁宗
朝代：宋

清泛三湘夜，中舱听雨眠。
楚天闻过鴈，北舘未归船。
浊酒饮无算，青灯冷不烟。
对床工觅句，达旦见新编。
潇湘八景·远浦帆归
作者：宋宁宗
朝代：宋

劈箭风帆下，春江不尽流。
客来登快阁，天际识归舟。
裂眦明千里，观身等一沤。
斜阳疎木外，五两不迟留。
赐状元蔡仲龙
作者：宋宁宗
朝代：宋

联魁金玉龙头选，诏下今朝遇己知。
上国风光初晓日，御阶恩渥暮春时。
内庭考最称文异，胪唱宣名奬意奇。
故里仙才若相问，一年攀折两重枝。
题马远踏歌图
作者：宋宁宗
朝代：宋

宿雨清畿甸，朝阳丽帝城。
丰年人乐业，壠上踏歌行。
兴庆池禊宴
作者：宋宏
朝代：宋
体裁：五言律诗

名臣临俊域，和气□芳春。禊饮传佳节，时贤冠上宾。绿波浮画舸，芳草染朱轮。行乐有仁政，欢声沸水滨。
興慶池禊宴
作者：宋宏
朝代：宋

名臣臨俊域，和氣□芳春。
禊飲傳佳節，時賢冠上賓。
綠波浮畫舸，芳草染朱輪。
行樂有仁政，歡聲沸水濱。
送汪水云
作者：宋宫人
朝代：宋
体裁：七言绝句

客有黄金共璧怀，如何不肯赎奴回。今朝且尽穹庐酒，后夜相思无此杯。
送汪水雲
作者：宋宮人
朝代：宋

客有黄金共璧懷，如何不肯贖奴回。
今朝且盡穹廬酒，後夜相思無此杯。